که‌جه‌که: باشورى کوردستان له مه‌ترسیدایه – کوردی – RojNews.News\n29/02/2020 - 7:25:03 pm\nسێشەممە, 10 أبر 2018 – 15:26\nکۆما جڤاکى کوردستان – که‌جه‌که ڕایگه‌یاند، باشورى کوردستان له مه‌ترسیدایه و کات کاتى یه‌کێتى نه‌ته‌وه‌ییه.\nئه‌مڕۆ کۆما جڤاکى کوردستان –که‌جه‌که لێدوانێکى نوسراوى بۆ ڕاى گشتى له‌سه‌ر هێرشه داگیرکارییه‌کانى ده‌وڵه‌تى تورک بۆ سه‌ر باشورى کوردستان بڵاوکرده‌وه.\nله سه‌ره‌تاى لێدوانه‌که‌ى که‌جه‌که‌دا هاتووه: هێرشه‌کانی ڕژێمی تورک بۆ داگیرکردنی باشووری کوردستان به‌رفراوان بوون، باره‌گاکانی سوپای تورک زیاتر کراون. سه‌ره‌ڕای باشوور، به گشتی هێرش له‌سه‌ر هه‌موو به‌شه‌کانی کوردستان و ڕۆژهه‌ڵاتی ناوین هه‌یه، به‌و شێوه‌یه‌ش فاشیزمی ئاکه‌په و مه‌هه‌په په‌ره به دوژمنایه‌تیکردن و قڕکردنی کوردان ده‌دات. ئه‌و فاشیزمه بۆ له ناوبردنی ژیانی ئازاد و دیموکراسی، عه‌فرینی داگیر کرد. بۆ ئه‌وه‌ی درێژه به قڕکردنی کوردان بدات، ده‌یه‌وێت ته‌ڤگه‌ری ئازادیی کورد پاکتاو بکات. به کورتی له هه‌ر جێیه‌ک کورد خۆی ڕێکخستبێت، بووه به ئامانجی شه‌ڕ.\n“ئاکه‌په ده‌ستی به قڕکردنی کورد کردوه”\nکه‌جه‌که ئه‌وه‌ى وتووه: ده‌سه‌ڵاتداری ئاکه‌په، که هه‌وڵی دا ته‌ڤگه‌ری ئازادی کورد ته‌واو و پاکتاو بکات و سه‌رنه‌که‌وت، بۆیه له ساڵی 2015 وه هه‌موو دوژمنه‌کانی کوردی له ده‌وری خۆی کۆکردوه‌ته‌وه و ده‌ستی به هیرشێکی نوێی پاکتاوکاری کرده‌وه. ئامانج له‌وه‌ش سه‌ره‌تا پاکتاوکردنی په‌که‌که یه و له ڕێ ئه‌وه‌شه‌وه ده‌یه‌وێت ئه‌و قڕکردنه‌وه‌ی که سه‌د ساڵه له دژی کورد په‌یڕه‌وه‌ی ده‌کات به کۆتا بگه‌یه‌نێت. هه‌ڵبه‌ته ئه‌گه‌ر بشتوانێت ئه‌و رێکخستنه هه‌رم به‌هێز و ڕێکخستنکراوه‌ی کورد پاکتاو بکات، ئیدی بۆ قڕکردنی ته‌واوی گه‌لی کورد هیچ ئاسته‌نگییه‌ک له به‌رده‌می خۆیدا ناهێڵێته‌وه.\nکه‌جه‌که ده‌ڵێت: هه‌موو سیاسه‌ت و پیلانه‌کانی ناوخۆیی و ده‌ره‌کی فاشیزمه‌که‌ی ئاکه‌په و مه‌هه‌په به‌و ئامانجه به‌ڕێوه ده‌برێت. له ئێستاشدا که ڕۆژهه‌ڵاتی ناوین به دۆخی شه‌ڕی سێهه‌مینی جیهانیدا ده‌رباز ده‌بێت، ئامانجی ئه‌و فاشیزمه‌ی ئاکه‌په و مه‌هه‌په ئه‌وه‌یه کورد بێ ستاتۆ بمێنیه‌وه و ئه‌وه‌شی له سه‌ده‌ی 20 مینه‌وه به‌ده‌ستیان خستووه به باشوریشه‌وه له ده‌ستی بده‌ن و هاوکات له سه‌ده‌ی 21 مینیشدا به‌ته‌واوی کورد قڕ بکه‌ن.\nله لێدوانه‌که‌ى که‌جه‌که‌دا ئه‌وه‌ش هاتووه: ئێستاش بۆ ئه‌وه‌ی ڕێگه‌ش نه‌ده‌ن کورد ده‌ستکه‌وتی نوێی هه‌بێت به‌دژواری هێرش ئه‌نجام ده‌ده‌ن. ئه‌گه‌ر ده‌رفه‌تیان بۆ هه‌ڵکه‌وێت، ئه‌وا فیدراڵییه‌تى باشوری کوردستان بسڕنه‌وه که هه‌میشه له دژی ده‌دوێن و ده‌ڵێن، ئه‌وی به‌رامبه‌ر باشور کردویانه هه‌ڵه‌ی خۆیان بووه و ده‌بێت ئه‌و هه‌ڵه‌یان به له‌ناوبردنی سه‌رڕاست بکه‌نه‌وه.\n“له باشور باره‌گا سه‌ربازییه‌کانی تورکیا زیاتر کراون”\nکۆما جڤاکێن کوردستان که‌جه‌که، سه‌رنج ڕاده‌کێشێته سه‌ر، بوونی باره‌گا سه‌ربازییه‌کانی تورکیا له باشوری کوردستان و ئاشکرای ده‌کات: له باشوری کوردستان زیاتر له 15 باره‌گای سه‌ربازی تورکیا هه‌ن. ئه‌و باره‌گایانه نه‌ک ته‌نها له دژی تێکۆشانی ته‌ڤگه‌ری ئازادیی کورد دروست کراون، به‌ڵکو ئامانج ئه‌وه‌یه له ڕێیانه‌وه باشور کونترۆڵ بکه‌ن و ڕێگری له پێکهێنانی یه‌کێتی نه‌ته‌وه‌یی کورد بکه‌ن، هه‌روه‌ها بۆ گوشار خستنه سه‌ر هێزه‌کانی باشور و به‌شه‌ڕدانی هێزه‌کانی کورده. له ئیستادا ده‌وڵه‌تی تورک ژماره‌ی باره‌گاکانی له باشور زۆر زیاتر کردوه.\n“داگیرکاری ئه‌مجاره له برادۆست له وانه‌ی ڕابردوو جیاوازتره”\nکه‌جه‌که، ڕایده‌گه‌یه‌نێت: ” هێرشه‌کانی ده‌وڵه‌تی تورکیا بۆ سه‌ر هه‌رێمه‌کانی پاراستنی مه‌دیا و داگیرکردنی ده‌ڤه‌ری برادۆستی باشوری کوردستان، وه‌کو هیرشه‌کانی ڕابردوو نیین و جیاوازترن. فاشیزمی ئاکه‌په و مه‌هه‌په له دژی کوردان ده‌ستیان به هێرشی سه‌رتاسه‌ری و هه‌مه‌لایه‌نه کردوه. ئه‌و هێرشه قڕکه‌ره که دوژمنایه‌تی کوردی پێ ده‌کرێت یان ده‌بێت تێکبشکێنرێت، یان ئه‌وه‌تا تا تێکشکاندن ئیراده و قڕکردنی ته‌واوه‌تی ئیراده‌ی کوردان درێژه‌ی ده‌بێت”.\nکه‌جه‌که باسى له‌وه کردوه: ئامانجی هێرشه‌که‌ش ته‌نها په‌که‌که و ته‌ڤگه‌ری ئازادیی کورد نییه، به‌ڵکو له دژی سه‌رجه‌م گه‌لی کورد و هێزه‌کانیه‌تی. ڕاسته ئێستا په‌که‌که وه‌ک ئامانج نیشان ده‌درێت، به‌ڵام کورد و هه‌موو ده‌ستکه‌وته‌کانی ده‌بنه ئامانج. وتنی ئه‌وه‌ی که که‌رکوک شارێکی تورکمانییه و هه‌ڵوێستێک له کاتی قه‌یرانی که‌رکوکدا نیشانیان دا، ده‌رخه‌ری دوژمنایه‌تی ده‌سه‌ڵاتداری فاشیزمانه‌ی ئاکه‌په و مه‌هه‌په‌یه بۆ کوردان.\n“ده‌بێت کورد و هێزه سیاسییه‌کانی له به‌رامبه‌ر داگیرکاری و قڕکردنه‌که ڕاپه‌ڕن”\nله لێدوانه‌که‌ى که‌جه‌که‌دا باس له‌وه کراوه: داگیرکردنی باشوری کوردستان له لایه‌ن تورکیاوه ماوه‌یه‌ک له ڕۆژه‌ڤی کۆمه‌ڵگه‌دا بوو. گه‌لی باشوری کوردستان، له سه‌رویانه‌وه ژن، گه‌نجان، ڕابوونه سه‌رپێ و به ڕژانه مه‌یدان و شه‌قامه‌کان له دژی وه‌ستانه‌وه و داوای کۆتایی هاتنیان کرد و تیکۆشان. له ڕه‌وشێکدا که هه‌یه، ده‌بێت هه‌موو گه‌لی کورد له ناویاندا هێزه سیاسیه‌کانی باشوری کوردستان تێکۆشان گه‌ش بکه‌نه‌وه و ڕاپه‌ڕن، چونکه ئه‌گه‌ر له باشوری کوردستان له دژی داگیرکارییه‌که تێکۆشان نه‌کرێت، ئه‌وا له کورته‌ک و زارگه‌لێ و باڵه‌یان زیاتر مه‌ده‌نیه‌کان کۆمه‌ڵکوژ ده‌کرێن. گونده‌کانی وێران ده‌کرێن، سه‌رتاسه‌ری خاکی باشوریش کوردستانیش له‌ژێر پۆستاڵی سه‌رباز داگیرکه‌ره‌کاندا ده‌پڵیشێته‌وه.\n“ناڕه‌زایه‌تی ده‌وڵه‌تی عێراق به‌رامبه‌ر تورکیا به‌س نییه”\nکه‌جه‌که ڕایگه‌یاندوه: ” ده‌وڵه‌تی عێراق لێدوانی داوه که دژی داگیرکاری تورکیایه و لێی ناڕازییه، به‌ڵام ئه‌و لێدوان و ناڕه‌زایه‌تیه به‌س نییه و تێرى دۆخه‌که ناکات، چونکه ئاکه‌په و مه‌هه‌په بوێرانه و بێ سڵه‌مینه‌وه هێرش ده‌که‌نه سه‌ر خاکێک که هی باشوری کوردستان و عێراقه. بۆیه ده‌بێت ده‌وڵه‌تی عێراق و هێزه سیاسیه‌کانی کورد له دژی ڕابن. ئێستا هێرشه‌کان له هه‌رێمی ژێر ده‌سه‌ڵاتی پارتی دیموکراتی کوردستانه‌وه ده‌کرێنه سه‌ر کورد و خاکه‌که‌ی و داگیر ده‌کرێت. گه‌ل و ڕایگشتی کورد و کوردستان چاوه‌ڕوانه له به‌رامبه‌ر ئه‌وه‌دا پارتی دیموکراتی کوردستان و هه‌موو هێزه سیاسییه‌کانی دیکه‌ی باشوری کوردستان هه‌ڵوێست نیشان بده‌ن، چونکه ئه‌و زهنیه‌ته‌ی داگیرکاری ده‌کات، له دژی ته‌واوی هێزه سیاسییه کوردستانییه‌کانه”.\nڕاشیگه‌یاندوه: ئه‌گه‌ر له ئێستاوه به‌ر به‌و هێرش و داگیرکارییه‌ی دوژمن نه‌گیردرێت، ئه‌وا ڕۆژ به ڕۆژ مه‌ترسییه‌کانی گه‌وره‌تر ده‌بن و له ناویدا گه‌لی باشور سه‌جه‌م گه‌لی کورد قوربانی مه‌زن بدات. بۆیه ده‌بێت هێزه سیاسییه‌کانی باشوری کوردستان به به‌رپرسیاری خۆیان هه‌ڵبستن و پاساو بۆ هێرشه‌کانی ده‌وڵه‌تی تورکیا نه‌هێنه‌وه و له دژی داگیرکاریه‌که یه‌کسه هه‌ڵوێست نیشان بده‌ن.\n“کات کاتی شکستپێهێنانى قڕکردنه”\nکه‌جه‌که جه‌خت ده‌کاته‌وه: “ده‌وڵه‌تی تورکیا زۆر جاران نیشانی داوه که سه‌رکێشی و پێشه‌نگی دوژمنایه‌تیکردنی کوردان ده‌کات، ئیتر کاتی ئه‌وه هاتووه به یه‌کێتی نه‌ته‌وه‌یی کورد و هه‌ڵوێستی هاوبه‌ش، گه‌لی کورد له به‌رده‌م دوژمنایه‌تیه‌که‌دا بووه‌ستنه‌وه. گه‌لی کورد خوازیاره له هێزه سیاسییه‌کانی تا له دژی هێرش و داگیرکارییه‌که‌ی تورکیا هه‌ڵوێست نیشان بده‌ن، ئه‌گه‌ر هێزه سیاسییه‌کانی کورد له به‌رامبه‌ر داگیرکارییه‌که‌دا ڕابن، ئه‌وا شکستی پێده‌هێنرێت”.\n“تا تێکشکاندنی ئیراده‌ی قڕکه‌ر به‌رخۆدان به‌رده‌وام ده‌بێت”\nکه‌جه‌که ئاماژه‌ى بۆ ئه‌وه‌ش کردوه: ته‌ڤگه‌ری ئازادیی تا کۆتایی له دژی داگیرکاریی به‌رخۆدان ده‌کات و هه‌تا شکستپێهێنانى ئیراده‌ی قڕکه‌ر و دوژمنی کوردان، ئه‌و به‌رخۆدانه و تێکۆشان درێژه‌ی ده‌بێت. ئه‌گه‌ر شه‌ڕ و داگیرکاری قڕکه‌ر به‌م ئاسته‌ی ئێستا به‌رفراوان بووه، له به‌رامبه‌ریشیدا به‌رخۆدان و تێکۆشانیش به‌رفروانتر ببێت، هه‌روه‌ها هه‌وڵه داگیرکاریه‌کانی ده‌وڵه‌تی تورکیای قڕکه‌ریش بخرێنه گێژاو و زه‌لکاوێکه‌وه، که تێیدا ده‌رچوونیان نه‌بێت.\n“داگیرکاریی ئه‌م جاره‌ش تێکده‌شکێندرێت”\nکه‌جه‌که ده‌ڵێت: گه‌لی باشوری کوردستان له کاره‌کته‌ر و ئامانجی هێرشه‌کانی تورکیا باش تێده‌گات و ده‌بێت تێکۆشان له دژی هێرشه‌که گه‌شتر بکات و له‌گه‌ڵ گه‌ریلادا ڕاپه‌ڕێت، هه‌ر چۆن داگیرکاری زاپ به به‌رخۆدانی گه‌ریلا و پشتیوانی گه‌لی باشور تێکشکێنرا، ئه‌م هێرش و داگیرکارییه‌ی ئه‌م جاره‌ش به هه‌ڵمه‌تی گه‌ریلا و پشتیوانی گه‌ل شکستی پێ ده‌هێندرێت.\n“ده‌بێت کوردانی هه‌نده‌رانیش چالاکانه به‌شداری تێکۆشان بن”\nکه‌جه‌که، پێداگره له سه‌رئه‌وه‌ی هێرشی ئێستای تورکیا بۆ سه‌ر ده‌ڤه‌ری برادۆست، هه‌ر دژی باشور نییه، به‌ڵکو دژی باکور، ڕۆژئاوا و ڕۆهه‌ڵاتی کوردستان و کوردان ده‌ره‌وه‌ی کوردستان و مه‌ترۆپۆلنیشنه‌کانی تورکیاشه. “بۆیه ده‌بێت له‌گه‌ڵ هه‌موو گه‌لی کورد له کوردستان، کوردانی مه‌ترۆپۆلنشین و هه‌نده‌رانیش کارا به‌شداری تێکۆشان بن و له دژی داگیرکاریه‌که بووه‌ستنه‌وه. به داگیرکردنی عه‌فرین و هێرشه‌کانی سه‌ر هه‌رێمه‌کانی پاراستنی مه‌دیا و ده‌ڤه‌ری برادۆست، ئیتر شه‌ڕ گه‌یشتووه‌ته ئاستێکی مێژوویی. له‌م پێڤاژۆیه‌دا وێڕای کورد، ده‌بێت دۆستانی کورد و هێزه دیموکراسیخوازه‌کانیش له ئاستێکی هه‌ره بڵندا خاوه‌ن ڕۆڵ و هه‌ڵوێست بن”.\n“نه‌ک کورد، گه‌لانی ڕۆژهه‌ڵاتی ناوین به ئامانج گیراون”\nکه‌جه‌که، ڕایگه‌یاندوه: ” ده‌بێت هه‌موو گه‌لانی ڕۆژهه‌ڵاتی ناوین باش بزانن، ئه‌م هێرش و داگیرکارییه ته‌نها له دژی گه‌لی کورد و کوردستان نییه، به‌ڵکو هێرشێکه له‌سه‌ر ته‌واوی گه‌لانی ڕۆژهه‌ڵاتی ناوین. تێکۆشان له دژی داگیرکاری ده‌وڵه‌تی تورکیاش به‌واتای تێکۆشانه بۆ ئازادسی، ئاشتی، دیموکراسی و سه‌قامگیرى و پێکه‌وه ژیان له ڕۆژهه‌ڵاتی ناوین. بۆیه ده‌بێت و گه‌لان و هێزه سیاسیه‌کانی ڕۆژ‌هه‌ڵاتی ناوینیش چلاکانه شان به‌شانی گه‌لی کورد له دژی داگیرکارییه‌کانی ڕژێمی تورکیا بووه‌سته‌نه‌وه و به‌شداری شکستپێهێنانى بکه‌ن”.\n“شۆڕشى ئازادیی له هه‌موو شوێنێک به‌رخۆدان ده‌کات”\nهاوسه‌رۆکایه‌تی کۆنسه‌ی به‌ڕێوه‌به‌ری کۆما جڤاکێن کوردستان-که‌جه‌که، به‌م شێوه‌یه کۆتایی به لێدوان و بانگه‌وازییه‌که‌ی هێناوه: “بێگومان شۆڕشى ئازادی له هه‌موو شوێنێک له دژی داگیرکاریه‌که به‌رخۆدان و تێکۆشان ده‌کات. ته‌ڤگه‌ره‌که‌مان له بارودۆخی زۆر سه‌خت و دژواردا گوڕی به تێکۆشان داوه و ئه‌مڕۆکه‌ش هه‌مان شت ده‌کات، فاشیزمی ئاکه‌په و مه‌هه‌په که هه‌موو دوژمنانی کوردی له ده‌وری خۆی کۆکردوه‌ته‌وه و ڕوسیای کردوه‌ته‌وه هاوبه‌شی کوشتنی کوردان، ده‌بێت بزانێت ڕووبه‌ڕووی به‌رخودانێکی به‌رفراوان و فیدایی ده‌بێته‌وه. ئیدی هزری و ڕامانی یه‌کێتی نه‌ته‌وه‌یی کورد به‌ره‌و پێش ده‌چێت و به پشتیوانی گه‌له‌که‌مان له هه‌موو شوێنێک به‌رخۆدان په‌ره‌ی پێ ده‌درێت و ئه‌م هێرش و داگیرکاریه‌ش تێکده‌شکێنرێت و به دڵنیاییه‌وه ڕۆژهه‌ڵاتی ناوینی دیموکراتی و کوردستانی ئازادیش دروست ده‌کرێت”.\nڕێکخراوە نێودەوڵەتییەکان هاوکاریی بنیادنانەوەی موسڵ دەکەن


ماڵپەڕێک، وێنەی نەتەوەیەک. ئازاد عەباسیان – Giareng\nبە خۆشحاڵیەوە دەبینین ئەمڕۆکە هەوڵی زۆر دەدرێ بۆ دەوڵەمەندتر کردنی راگەیاندنی کوردی. دڵسۆزانی زمان و راگەیاندنی کوردی بە شێوەی جۆراوجۆر تێدەکۆشن بۆ بەرەو پێشچونی راگەیاندنی کوردی. ئەگەر چی ئێستاکەش هیچیان بێ کەم و کوڕی نین. یەکێک لەو ماڵپەڕانە کە بە تەواوی لە خزمەتی زمان و هەواڵ و مێژووی کورد دایە، ماڵپەڕی گیاڕەنگە. ماڵپەڕی گیاڕەنگ ماوەی دە ساڵە بێ وچان لە تێکۆشان دایە و رۆژ بە رۆژ سەرکەوتنی ئەو ماڵپەڕە بۆ خزمەت کردن بە رێزمانی کوردی و راگرتنی مێژووی نەتەوەکەمان دەبینین. ماڵپەڕی گیاڕەنگ لە چەند بەشی گرینگ پێکهاتووە کە هەر بەشە و تایبەندمەندی خۆی هەیە.\nبەشی شێعری کوردی یەکێک لەو بەشانەیە کە شێعری حیماسی و نەتەوەیی لە خۆی دەگرێ . شێعری حیماسی هەر دەم هاوڕێی خەباتکاران و شۆڕشگێران بووە و شان بە شانی پێشمەرگە ناوی لە خەبات دا هەبووە. ناساندن و لە بیر نەکردنی ئەم شێعرانە یەکێک لە کارە پیرۆزەکانی ئەم ماڵپەڕەیە و هیوادارین کە ئەم ماڵپەڕە بتوانێ لە داهاتوو دا لەو گۆشە دا لە شێعری شاعیرانی گەلەکەمان وەک نالی و مەحوی و مەولەوی و ….. کەڵک وەربگرێ و بڵاویان بکاتەوە.


You are at:Home»تەوەر»هەواڵ»تایبه‌ت»بەرهەمهێنانی کارەبا بۆ ئەم ئاستە بەرز دەبێتەوە\nBy nuche.net on\t 2019/03/25 تایبه‌ت, کوردستان, گرنگ\nبەڕێوەبەرایەتى کارەباى سلێمانى ڕایگەیاند، بەرهەمى کاروباى وێستگەکانى کەهرۆ ئاوى دەربەندیخان و دوکان زیاددەکەن و چەند یەکەیەکی دیکەش دەستیان بەکارکردن کردووە.\nکێشەی کەمی کارەبا لە هەرێمی کوردستان و عێراق-ێش بە یەکێک لە کێشە سەرەکییەکانی خزمەتگوزاری دادەنرێت و بۆ ئەوە مەبەستەش حکومەتی هەرێمی کوردستان لە هەوڵدایە بەرهەم هێنانی کارەبا بە دابین کردنی گازی سروشتی و تەرخانکردنی بودجەی پێویست، کارەبای هەرێم بتوانێ پێداویستی هاوڵاتیان دابین بکات.\nلە لێدوانێکی تایبەت بە نوچەنێت، سالار حیسامەدین، بەڕێوەبەرى گشتى کارەباى سلێمانی، لەبارەی زیادکردنی بەرهەمهێنانی کارەبا لەم وەرزەدا رایگەیاند: دواى ته‌واوبوونى كارى چاكسازیی یه‌كه‌كانى وێستگه‌ى كه‌هرۆئاوى دوكان، كه به‌هۆى بوونى چه‌ند كێشه‌یه‌كى ته‌كنیكی له‌كاركه‌وتووبوون، له ئێستادا سێ یه‌كه كارده‌كەن و ٢١٠ مێگاوات به‌رهه‌م ده‌هێنن، یه‌كه‌یه‌كى دیكه‌ش بۆ كاركردن ئاماده‌یه.\nسالار حیسامەدین دەڵێت “چاوه‌ڕوانى ره‌زامه‌ندى به‌رێوه‌به‌رایه‌تى به‌نداوه‌كانین بۆ كارپێكردنى یه‌كه‌كه‌ى دیكه بۆ به‌رهه‌مهێنانى كاره‌با، هه‌ر كاتێك ئه‌وان بڕیاربده‌ن یه‌كه‌كانى ئێمه ئاماده‌ن بۆ كاركردن و به‌رهه‌مهێنانى كاره‌با”.\nبەڕێوەبەرى گشتى کارەباى سلێمانی هاوکات ڕوونیشیکردەوە، له ئێستادا سێ یه‌كه‌ى وێستگه‌ى کەهرۆئاوى دەربەندیخانیش كارده‌كات، کە ٢٣٤ مێگاوات به‌رهه‌م ده‌هێنێت.


لێپرسراوی ڕاگەیاندنی هێزەكانی یەکەی 70ی یەکێتی ڕایگەیاند، ئەو پێشمەرگانە تەسلیم دەکەن كە دادگا فەرمانی دەستگیركردنیان بۆ دەردەكات بە تۆمەتی تێوەگلانیان لە ڕووداوەکەى شەوی ڕابردووی سەرچنار لە سلێمانی.\nئەحمەد لەتیف لە لێدوانێکیدا بۆ میدیای حزبەکەى (22ی حوزەیرانی 2021) ڕایگەیاند، "چاوەڕێی فەرمانی دادگا دەكەین بۆ دەستگیركردنی تۆمەتبارانی ڕووداوەكەی سەرچنار."\nوتیشی، "كێشەكە دراوەتە دەست دادگا و سەرەوەرە لە بڕیاردان".\nهاوکات بەڕێوەبەرایەتی ئاسایشی سلێمانی لە ڕوونکردنەوەیەکدا دەڵێت، کاتژمێر 11:30 خولەکی شەوی 21ی حوزەیرانی 2021، "ھێزەکانمان بەھاوبەشی لەگەڵ ھێزەئەمنییەکان لە لیژنەی ئەمنی پارێزگای سلێمانی لە ئەرکێکی ڕەسمیدا بوون بۆ پاراستنی ئاسایش و ئارامی شارەکەمان لەسەر شەقامی جەواھیری لەگەڕەکی سەرچنار."\nدەشڵێت، "شۆفێرێک پابەند نابێت بە ڕێکار و ڕێنماییە ياساييەكان و پاش گرفت دروستکردن، ھێزێکی چەکدار بەشێوازێکی دەرچوون لە یاسا بەکاردەھێنێت و ھەڵدەکوتنە سەرئەو ھێزە ئەمنییەی کە لەئەرکدا بوون و بەتەقەکردن رووبەڕووی ھێزەھاوبەشەکە بوونەوەو سەرئەنجام شەش کارمەندی ھێزەکانی ئاسایشی سلێمانی و كارمەندێکی هێزەكانى فرياكەوتنى بەڕێوەبەرایەتی پۆليسى سلێمانی برينداربوون و ڕەوانەی نەخۆشخانەکران بەمەبەستی چارەسەر."\nدەشڵێت، "ئێمە لە کاتێکدا ھیوای زوو چاکبوونەوە بۆ بریندارانی ئەم ڕووداوە نەخوازراوە دەخوازین، ڕێوشوێنە یاسییەکان بۆ لیژنەی لێکۆڵینەوە جێدەھێڵین و ھەموولایەک دڵنیادەکەینەوە ھەرگیز دەستبەرداری ئەرکی نیشتمانی خۆمان نابین لە پاراستنی سەروماڵی ھاوڵاتیان و ئارامی شار و لەو پێناوەشدا ئامادەی ھەموو قوربانییەکین".\nئەو شۆفێرەی ئاسایشی سلێمانی ئاماژەی بۆ کردووە کچی شێخ جەعفەر مستەفایە کە ناوبراو جێگری سەرۆکی هەرێمی کوردستان و فەرماندەی هێزی ئاڵتونییە کە سەر بە یەکێتییە.\nشێخ جەعفەر مستەفاش ڕایگەیاند، لەرووداوى تەقەکردنەکەى شەوى رابردوودا کچەکەى هیچ پاسەوانێکى لەگەڵدا نەبووە.\nشێخ جەعفەر مستەفا جێگرى سەرۆکى هەرێم لەلێدوانێکدا بۆ میدیاى سەرۆکى حکومەت وتى، "کچەکەم منداڵێکى هەیە تەمەنى پێنج بۆ شەش مانگە، هیچ پاسەوانێکى لەگەڵدا نەبووە، خۆى ئۆتۆمبێلەکەى لێخوڕیوە".\nوتیشى، "دوو سێ پێشمەرگە چوون و کێشەکەیان چارەسەر کردووە، بەڵام لە هەڵە تێگەیشتنەوە شتەکە دەستیپێکردووە و بووەتە هۆى تەقەکردن و برینداربوونى ژمارەیەک پێشمەرگە و ئاسایش".\nدرەنگانى شەوى رابردوو لەگەڕەکى سەرچنارى سلێمانى دەنگى تەقەیەکى زۆر بیسترا و بەهۆیەوە 10 کەس برینداربوون. لیژنەی ئەمنی سلێمانی ئەمرۆ لە راگەیەنراوێکدا رایگەیاند، هەركەسێك لە پشت تەقەكردنەكەوە بێت لێپرسینەوەی توندی لەگەڵدا دەكرێت.\nمستەفا چاوڕەش فەرماندەى هێزەکانى 70 ى یەکێتى ئەمڕۆ سێشەممە چارەسەرکردنى کێشەى شەڕە تەقەکە" ى شەوى رابردووى راگەیاند کە لەنێوان ئاسایش و هێزێکى پێشمەرگە روویدا.\nمستەفا چاوڕەش بە "ناس کورد" ى وت، ئەمڕۆ بەبەشدارى سەرجەم لایەنەکانى ئەو رووداوە، کێشەى شەڕە تەقەکەى شەوى رابردوو چارەسەر کراوە.\nوتیشى "سەرجەم لایەنەکان بەچارەسەرەکە رازى بوون و کێشەکە رەوانەى دادگا و یاسا دەکرێت"، بەبێ ئەوەى رونکردەوەى زیاتر بدات.\nتا ئێستا هێزە ئەمنیەکان بەتەواوى وردەکاریی کێشەکەیان ئاشکرانەکردووە، کە دەوترێت لەنێوان هێزێکى ئاسایش و هێزى ئاڵتونى سەر بە جەعفەر شێخ مستەفا جێگرى سەرۆکى هەرێم روویداوە.\nجەعفەر شێخ مستەفا (22ى حوزەیرانى 2021) لە لێدوانێکى تایبەت بە "ناس کورد"ى راگەیاند "من لە هەولێر بووم و ئێستا گەیشتمەوە سلێمانى و نازانم وردەکاریى رووداوەکە چۆن بووە".\nوتیشى "هەموو روداوێک لە ئەنجامى لێکۆڵینەوە دەردەکەوێت و ئەوەش دەریدەخات کێ تاوانبارى رووداوەکەیە".\nرونیشیکردەوە لەسەر روداوەکە لەگەڵ لایەنە ئەمنییەکان و ئاسایش و پۆلیس لەسەر هێڵە. ئەنجامى کۆتایى لێکۆڵینەوە دەردەکەوێت کێ تاوانبارە و کێ بێتاوان.\nلە هەولێر دوو خاوەنماڵ دزی لە کرێچییەکەیان دەکەن\n2021.07.04 - 15:28\nسەرۆکە نوێیەکەی ئێران بە کوشتنی سەدان کەس تۆمەتبار دەکرێت\n2021.06.19 - 22:58\nفەرماندەیی هێزەکانی یەکەی هەشتا: دەستمان بە جێبەجێکردنی فەرمانەکەی سەرۆک بارزانی کرد\n2021.06.13 - 13:06\nئەوقاف دژی وتاردانی ئەبوبەکر هەڵەدنی لە گوندێک دەوەستێتەوە\n2021.07.04 - 13:44\nزانایان: ئەوانەى ڤاکسینیان وەرنەگرتووە مەترسیدارن و وەک کارگەیەک وان\n2021.07.03 - 20:53\nشەرقولئەوسەت: كازمی چانسی هەیە ببێتەوە بە سەرۆك وەزیران\n2021.07.03 - 12:35


په‌رله‌مانی كوردستان له باره‌ی مووچه‌وه كۆ ده‌بێته‌وه\nبینای پەرلەمانی کوردستان.. فۆتۆ: ئەرشیڤ\nپه‌رله‌مانی كوردستان رۆژی چوارشه‌ممه 2ی كانوونی یه‌كه‌می 2020، له باره‌ی مووچه‌ی فه‌رمانبه‌رانی هه‌رێمی كوردستان كۆده‌بێته‌وه.\nسەرۆکایەتیی پەرلەمانی کوردستان لە کۆبوونەوەی ئەمڕۆی لەگەڵ سەرۆکی فراکسیۆنەکان رایگەیاندووە کە چوارشەممەی داهاتوو کۆبوونەوەیەکی تایبەت سەبارەت بە مووچەی فەرمانبەران و دۆخی دارایی هەرێمی کوردستان ئەنجام دەدەن.\nلە کۆبوونەوەی ئەمڕۆی سەرۆکی فراکسیۆنەکان بڕیاردراوه کە کۆبوونەوەی ئەمڕۆ بەشێوەیەکی ئاسایی بەڕێوەبچێت و رۆژی چوارشەممەی داهاتووش کۆبوونەوەیەکی تایبەت لەبارەی مووچەی فەرمانبەرانی هەرێمی کوردستان و دۆخی دارایی بکرێت.\nلە کۆبوونەوەی رابردووی پەرلەمانی کوردستان لایەنە ئۆپۆزیسیۆنەکان داوایان کرد کە کۆبوونەوەکە تەرخانبکرێت بۆ پرسی مووچە، بەڵام لەبەرئەوەی لە دانیشتنی پەرلەمان باسی لێوەنەکرابوو سەرۆکی پەرلەمانی کوردستان رێگەی نەدا بەشێک لە پەرلەمانتاران قسە بکەن. لەبەرئەوە پەرلەمانتاران داوایان کرد کە کۆبوونەوەی داهاتووی پەرلەمان تایبەت بکرێت بە پرسی مووچە.\nهەرچەندە ئەمڕۆ دووشەممە کۆبوونەوەی پەرلەمانی کوردستان هەیە، بەڵام سەرۆکایەتیی پەرلەمانی کوردستان بڕیاریداوە رۆژی چوارشەممە 2ی كانوونی یه‌كه‌می 2020 کۆبوونەوەکە لەبارەی مووچەی فەرمانبەران بکرێت.\nپەرلەمانی کوردستان بۆ تاوتوێی چەند پرسێک لە کۆبوونەوەدایە، لە ناویاندا پرسی کۆچی گەنجان بە ئامادەبوونی هەریەک لە وەزیرانی رۆشنبیری و وەرزش و لاوان، کاروکاروباری کۆمەڵایەتی و پلاندان تاوتوێ بکرێت.\nبەپێی کارنامەی دانیشتنی ئەمڕۆی پەرلەمان، خوێندنه‌وه‌ی یه‌كه‌م بۆ پێشنیازه‌یاسای په‌روه‌رده و خوێندن و پێشنیازه‌یاسای هه‌مواری یه‌كه‌می زانكۆ تایبه‌ته‌كان دەکرێت، لە تەوەری دووەمیشدا خوێندنەوە و گفتوگۆ لەبارەی راپۆرتی لیژنه‌ی په‌یوه‌ندییه‌كان و ره‌وه‌ندی كوردستانی و لیژنه‌ی رۆشنبیری دەرکێت لەبارەی دیارده‌ی كۆچی گه‌نجان.\nسەبارەت بە تەوەری دووەم لەبارەی دیارده‌ی كۆچی گه‌نجان، بڕیارەیە هەریەک لە وەزیرانی رۆشنبیری و وەرزش و لاوان، کاروکاروباری کۆمەڵایەتی و پلاندان ئامادەی دانیشتنەکە ببن، چاوەڕوانیش دەکرێت سەفین دزەیی، بەرپرسی فەرمانگەی پەیوەندییەکانی دەرەوەش ئامادەی دانیشتنەکە ببێت، بەڵام تاوەکو ئێستا دیارنییە ئامادەی دانیشتنەکە دەبێت یان نا.


د.میدیا: با بودجەی شەڕ بۆ تەندروستی کۆمەڵگا بەکاربێت | ROJnews\nپێنجشەممە, 9 أبر 2020 - 11:45\nدکتۆر میدیا، کە لە کامپی پەنابەرانی مەخمور کاری پزیشکی دەکات، داوادەکات، بودجەی شەڕ بۆ خزمەتی تەندروستی کۆمەڵگا بەکاربێت و دەڵێت: بەملیۆنان کەس لەبەر شەڕی دەسەڵاتداران ئاوارەبوون ئێستا لە مەترسیدان، هەتا ئێستاش ڕێکخراوی تەندروستی جیهانی و هیچ لایەنێکی دیکەش ئەرکی خۆیان بۆ پاراستنی پەنابەران بەجێنەهێناوە.\nدکتۆر میدیا کە بە ڕەگەز ئەڵمانییە و لە ئێستادا لە بەڕێوەبەرایەتی تەندروستی کامپی پەنابەرانی شەهید ڕۆستەم جودی- مەخمور، کاردەکات، لەبارەی هەنگاوەکانی ڕووبەڕوو بوونەوەی ڤایرۆسی کۆرۆنا قسەی کرد و ڕەخنەی توندی لە ڕێکخراوی تەندروستی جیهانی گرت لەسەر ئەوەی بەرپرسیارێتی خۆیان بەرامبەر پەنابەران بەجێنەهێناوە، هەروەها دەڵێت: دەوڵەتان ئەوەندەی بەشەڕەوە سەرقاڵن بە تەندروستییەوە سەرقاڵ نین.\nدکتۆر میدیا، ئاماژەی بەوەشکرد، کە هەرچەندە لەمێژووشدا چەندین جار نەخۆشی بڵاوبووەتەوە و بووەتە هۆی کوشتنی خەڵکی زۆر، بەڵام ڤایرۆسی کۆرۆنا نەخۆشییەکی نوێیە و دۆزینەوەی چارەسەرەکەی پێویستی بەکات هەیە.\nلەبارەی ئەوەی بۆچی جیهان ڕووبەڕووی پێویستییە سەرەکییەکانی خۆپارێزی وەک ماسک و دەستکێش دەبێتەوە، دکتۆرە میدیا وتی: کەرتی تەندروستی بەگوێرەی بارودۆخە لەناکاوەکان خۆی ئامادە ناکات، بۆیە حاڵەتە لەناکاوەکاندا ئاستەنگیان بۆ دروست دەبێت، بۆیە پێویستە کەرتی تەندروستی لەسەر بنەمای حاڵەتە لەناکاوەکان خۆی دابمەزرێنێت نەک بەگوێرەی دۆخە ئاساییەکان.\n"ئەوەندەی بودجە بۆ شەڕ تەرخان دەکرێت بۆ تەندروستی تەرخان ناکرێت"\nدکتۆر میدیا، ئاماژە بەوەدەکات دەوڵەتان هێندەی بودجە بۆ شەڕ تەرخان دەکەن بۆ تەندروستی تەرخان ناکەن ئەوەش هۆکاری ئەوەیە کە وەک پێویست چارەسەر بۆ نەخۆشییەکان نادۆزرێتەوە و وتی: ئەگەر من بوومایە ئەو بودجەیەی بۆ شەڕ تەرخان دەکرێت، بۆ باشکردنی تەندروستی کۆمەڵگا تەرخانم دەکرد، ئێستاش ئەگەر وابکرێ دەتوانرێت زووتر چارەسەر بۆ نەخۆشییەکان بدۆزرێتەوە، چونکە لاوازی و بەهێزی کەرتی تەندروستی گرێدراوە بە تەرخانکردنی بودجەوە.\n"نەک تەنها داوای نەکرد، بەڵکو بەرپرسیارێتی خۆشی پێکنەهێنا"\nلە بەردەوامی قسەکانیدا، دکتۆر میدیا ڕەخنەی توندی لە نەتەوە یەکگرتووەکان گرت و وتی: ڕاستە نەتەوە ئەکگرتووەکان داوای ئاگربەستی جیهانی کردووە، بەڵام هەوڵەکانی تەنها لە سنووری داواکاریدا مایەوە، ئێستا لەزۆرێک لەو وڵاتانەی شەڕی تێدایە سیستمی تەندروستی بەتەواوەتی تێکچووە، بۆیە پێویستە نەتەوە یەکگرتووەکان کاری زیاتر بکات و هاوکاریی بنێرێت بۆ ئەو شوێنانەی کە شەڕی تێدایە و سیستمی تەندروستیان خراپە، پێویستە بەدەم هاوار و داواکاریی کامپەکانیان پەنابەرانەوە بچن و هاوکاریی پێوێستیان بۆ بنێرن.\n" ئێمە داوای هاوکاریمان کرد و نەتەوەیەکگرتووەکان و خێرخوازان بەدەنگمانەوە نەهاتن"\nدکتۆر میدیا، ئاماژەی بەوەکرد، کە بۆ کامپی مەخمور داوای هاواکارییان لە نەتەوەیەکگرتووەکان و ڕێکخراوە خێرخوازییەکان کردووە، بەڵام هەتا ئێستا هیچ هاوکارییەکیان بۆ نەنێراوە و وتی: چاوەڕوانبووین نەتەوەیەکگرتووەکان هاوکاریی ئێمە بکات، بەڵام هیچی نەکرد، هەروەها داوای هاوکاریمان لەو ڕیکخراوانەکرد کە هاوکاریی مرۆیی دەکەن، بەڵام هەتا ئێستا هیچ هاوکارییەکیان نەناردووە، بۆیە یان دەبێت ناوێکی وەها گەورە لەخۆیان نەنێن و نەڵێن ئەوان هاوکاریی مرۆیی پێشکەش دەکەن، یان کاتێک ناوێکی وەها لەخۆیان دەنێن پێویستە بە ئەرکی خۆیان هەستن، هەندێک ڕێکخراوی کوردی خێرخوزیی هاوکاریان بۆ ئێمە کۆکردووەتەوە بەڵام لەبەر ئەوەی ڕێگاکان داخراون هاوکارییەکان نەگەشتوون بە ئێمە.\n"دەوڵەت و دەسەڵاتداران بەرپرسن بەرامبەر ئەم نەخۆشیە"\nدکتۆر میدیا، لەبارەی ڤایرۆسی کۆرۆناوە ڕەخنەی لە سیاسەتی تەندروستی دەوڵەتان گرت و وتی: دەوڵەت و دەسەڵاتداران تاوانبارن بەرامبەر بە دەرکەوتنی ئەم ڤایرۆسە، بودجەیەکی باش بۆ تەندروستی دابین ناکەن، هاوکاری و دەرمان بە پەنابەرانێک کە لە ئەنجامی شەڕەکانی ئەوان ئاوارە بوون نادەن، ئەو پەنابەرانەی ئێستا لە سنووری یونان، نە یونان، نە تورکیا و نە ئەوروپا خاوەندارییان لێناکەن و ئێتسا بێپەنا ماون.\nبۆ پێشخستنی سیستمی تەندروستیش د. میدیا وڵاتی کوبا وەک نمونەیەکی باش دەهێنێتەوە و دەڵێت: کوبا بە ساڵەنە لەژێر گەمارۆدایە و لەناو قەیرانی ئابوریدایە، بەڵام لە بواری تەندروستییەوە یەکێک لە وڵاتە هەرەباشەکانە، بۆ؟ چونکە گرنگی بە کۆمەڵگا دەدات، هەمیشە هەوڵدەدات پێش لە نەخۆشییەکان بگرێت، بۆیەش خەباتێکی تایبەت بەڕێوەدەبات، زانستی پزیشکی لەکۆمەڵگادا پێشدەخات و کۆمەڵگا ئاگادار دەکاتەوە، پزیشکی باش پەرەوەردە دەکات، ئێستا ١٥٠ پزیشکی کوبایی بۆ هاوکاریی مرۆیی چوونەتە بەرازیل.\nپزیشکانی مەخمور چۆن پێش لە کۆرۆنا دەگرن؟\nلەسەر کار و خەباتی خۆیان دژی کۆرۆنا لە کامپی مەخمور د. میدیا وتی: ئێستا لە کامپێکی پەنابەران داین و دەزانن دەرفەتە تەندروستییەکانی تێدا نییە، بۆیە کاری سەرەکیمان پێشگرتن لە بڵاوبوونەوەری ڤایرۆسەکەیە، ئەگەر ڤایرۆسی کۆرۆنا بێتە ناو کامپەکە، هێچ دەرفەتێکمان بۆ دەستێوەردان نییە، لەسەر نەخۆشییەکە هۆشیاریمان داوە و سیمینارمانداوە، بڵاوکراوەمان بڵاوکردووەتەوە، بە تایبەت لەسەر شێوازی خۆپاراستن لە ڤایرۆسەکە و بەهێزکردنی جەستە، شوێنە گشتیی و قەرەباڵغەکانمان داخست و هەموو چالاکییە جەماوەرییەکانمان ڕاگرت.\nتا ئێستا سەرکەوتوو بووین\nد. میدیا لە کۆتایی قسەکانیدا وتی: لەو کاتەوەی نەخۆشییەکە هاتووە تا ئێستا، وەک ڕێکخراوی تەندروستی بۆ پێشگرتن لە بڵاوبوونەوەی ڤایرۆسەکە کار و خەباتمان بەڕێوەبردووە، لەگەڵ ئەنجومەنی گەل و هاوکاریی خەڵک هەوڵدەدەین کامپەکە لە نەخۆشی بپارێزین، دەتوانم بڵێم تا ئێستا سەرکەوتوو بووین، ئەگەر هەموو کەسێک بە ویژدان و بە ئەخلاق بجوڵێتەوە و خۆی بەرامبەر کەسانیتر بەرپرسیار بزانێت و فیداکاری بکات، دەتوانین ئەم سەردەمە سەرکەوتووانە تێپەڕێنن.


دانیشتنی دادگاییكردنی دوو چالاكوانی بادینان دواخرا\nدانیشتنی دادگایی كردنی بەدەل بەرواری و ئومێد بەرۆشكی دوو لە چالاكوانە دەستبەسەركراوەكانی بادینان جارێكی تر دواخرا.\nبڕیاربوو ئەمڕۆ هەر یەك لە بەدەل بەرواری و ئومێد بەرۆشكی دوو لە چالاكوانە دەستگیركراوەكانی بادینان لە هەولێر دادگایی بكرێن، كە زیاتر لە ساڵێكە دەستبەسەر كراون، بەڵام جارێكی تر دانیشتنی دادگا دواخرایەوە.\nبەوتەی پارێزەرانیان رۆژی 12 ی تشرینی دووەم وەك وادەی دانیشتنی دادگایی كردنی ئەو دوو چالاكوانە دیاریكراوە.\nعەلی حەمە ساڵح ئەندامی پەرلەمانی كوردستان كە ئامادەی دانیشتنەكانی پێشووی دادگایی كردنی چالاكوانانی بادینان بووە، لە بارەی دواخستنی دادگایی كردنی ئەو دوو چالاكوانە رایگەیاندووە، بەدەل بەرواری و ئومێد بەرۆشكی بچوكترین بەڵگەیان لەسەر نیە، شاهیدەكانیش بێتاوانیان سەلماندن. ساڵێكە لە زیندانی ئاسایشن بۆ ئەوەی ئازادنەكرێن دادگایی دوادەخرێت.\nبەدەیان چالاكوانی بادینان زیاتر لە ساڵێكە دەستبەسەركراون و ژمارەیەكی كەمیان تائێستا دادگایی كراون، كە لە نێوان یەك بۆ حەوت ساڵ زیندانیان بەسەردا سەپێنراوە و لەئێستادا بەشێكی بەرچاو لەو چالاكوان و رۆژنامەنوسە دەستبەسەركراوانە لە مانگرتندان.\nدۆسیەی گرتن و سزادانی چالاكوانان و رۆژنامەنوسانی بادینان لەسەر ئاستی ناوخۆ و دەرەوە كاردانەوە و ناڕەزایەتی زۆری بەدوای خۆیدا هێناوە و بە هەوڵێك بۆ بەكارهێنانی دادگا لە پێناو سەركوتی ئازادی رادەربڕین و فشارخستنە سەر رەخنەگران و دەنگە ناڕازییەكان لێكدەدرێتەوە.


📕 A semantic analysis of cut and break verbs in Sorani Kurdish پەڕتووکخانە\n📅 کاتی تۆمارکردن Nov 17 2016 11:53AM\nBy Hiba Gharib Submitted to the graduate degree [ زۆرتر... 👁] ✖ 📕 ✖ 0 0 ✔ 78% ✍ هـ.ب. 17-11-2016 11:53:34\nMichael Lewisohn Chyet 1991 [ زۆرتر... 👁] ✖ 📕 ✖ 0 0 ✔ 88% ✍ هـ.ب. 16-8-2016 22:28:59\n📕 Between Determination and Pragmatism: Justification for, and odds against, a Kurdish State in Northern Iraq پەڕتووکخانە\n📅 کاتی تۆمارکردن Feb 28 2021 8:28PM\nThesis submitted for the degree of Doctor of Philo [ زۆرتر... 👁] 📕 ✖ 0 0 ✔ 98% ✍ هـ.ب. 28-2-2021 20:28:52\n📕 Borrowing And Variation In A Phonological Description Of Kurdish پەڕتووکخانە\n📅 کاتی تۆمارکردن Nov 20 2016 6:41PM\nMargaret Kahn Michigan 1976 [ زۆرتر... 👁] ✖ 📕 ✖ 0 0 ✔ 78% ✍ هـ.ب. 20-11-2016 18:41:13\n📕 Kurdish Ethnic Nationalist Movement In Iran: a Sociological Study پەڕتووکخانە\n📅 کاتی تۆمارکردن Sep 6 2017 11:44AM\nThesis Submitted To The Department of Sociology [ زۆرتر... 👁] ✖ 📕 ✖ 0 0 ✔ 82% ✍ هـ.ب. 6-9-2017 11:44:02\n📕 le rôle des intellectuels dans les transformations politique et social پەڕتووکخانە\n📅 کاتی تۆمارکردن Jul 24 2016 9:44AM\nShawnm Yahya [ زۆرتر... 👁] 📕 ✖ 0 1 ✔ 99% ✍ م.ب. 24-7-2016 9:44:38


په‌یامێكی به‌په‌له بۆ هاوڵاتیان..خۆتان له‌م گۆشته بپارێزن\nسه‌رۆكی لیژنه هاوبه‌شه‌كانی قائیمقامیه‌تی سلێمانی له‌باره‌ی هاورده‌كردنی جۆره گۆشتێك دڵنیایی به‌هاوڵاتیان ده‌دات و ڕایده‌گه‌یه‌نێت، "هه‌رگۆشتێك مۆری پێوه نه‌بوو خۆتانی لێ به‌دوربگرن".\nگۆران قادر سه‌رۆكی لیژنه هاوبه‌شه‌كانی قائیمقامیه‌تی سلێمانی بهSNNی ڕاگه‌یاند، "به‌هیچ شێوه‌یه‌ك ڕێگه به‌هێنانی ئاژه‌ڵی سه‌ربڕاوو هێنانی گۆشتی ئێرانی نادرێت بهێنرێنه شاره‌كانه‌وه، چونكه خۆمان ئاژه‌ڵمان هه‌یه‌و یاساو ڕێنماییش له‌لایه‌ن ڤێته‌رنه‌ریه‌وه ده‌ركراوه بۆ سه‌ربڕخانه‌كان، پێویسته پێش سه‌ربڕینی هه‌ر ئاژه‌ڵێك پشكنینی بۆبكرێت".\nوتیشی:"پێویسته له‌سه‌ربڕیخانه‌یه‌كی فه‌رمیدا به‌مۆڵه‌تی حكومه‌ت سه‌ربڕین بۆ ئاژه‌ڵه‌كان بكرێت، له‌سه‌رجه‌م شاره‌كانیش سه‌ربڕینخانه‌ی تایبه‌تمان هه‌یه، كاتێكیش ئاژه‌ڵه‌كان سه‌رده‌بڕن ده‌بێت مۆری پێوه‌بێت، مۆره‌كه‌ش ڕۆژانه گۆڕانكاریی به‌سه‌ردادێت".\nئاماژه‌ی به‌وه‌شكرد، "هه‌ر لاشه‌یه‌ك گه‌وره یان بچوك ئه‌گه‌ر بینرا به‌بێ مۆر ئه‌وا ده‌ستی به‌سه‌رداده‌گیرێت و له‌ڕوی یاساییشه‌وه خاوه‌نه‌كه‌ی سزا ده‌درێت، ته‌ندروسترین گۆشتیش بۆ خواردن ئه‌و گۆشته‌یه مۆری پێوه‌یه".\nله‌ڕێگه‌ی SNNیشه‌وه داوا له‌هاوڵاتیان ده‌كات، هه‌ر گۆشتێك مۆری پێوه نه‌بوو نه‌یكڕن و نه‌یخۆن، "له‌هه‌ر شوێنێكیش بینرا ئه‌و گۆشته شیاوی خواردن نییه‌و پێویسته هاوڵاتیان خۆیانی لێ به‌دوربگرن".\nسه‌باره‌ت به‌هاورده‌كردنی گۆشتی ئێرانیش كه ئێستا ده‌نگۆی ئه‌وه هه‌یه به‌نرخێكی هه‌رزان ده‌فرۆشرێت وتی:"تائێستا هیچ حاڵه‌تێكی هێنانی گۆشتی ئێرانی نه‌بینراوه‌و هه‌ركاتێكیش حاڵه‌تی وا هه‌بوو به‌دواداچونی بۆده‌كه‌ن و ئیجرائات ده‌كه‌ن".\n5 مانگ پێشتر - Nov 8 2018 2:01PM


فه‌زڵه‌كانی صیله‌ی ڕه‌حم و چاكه كردن له‌گه‌ڵ دایك وباوك » پۆڵێنه‌كان » هه‌موو بابه‌ته‌كان » لاپه‌ڕه‌ی : 1\nمافی دایك و باوك\nMP4 4 / 6 / 1433 , 26/4/2012\nئه‌م وتاره یه‌كێكه له زنجیره وتاره‌کانی مامۆستا موحسین مه‌حمود باسی مافی دایك و باوك ده‌كات له ئیسلامدا.\nنوسـه‌ر : موحه‌مه‌د جه‌میل زینۆ وه‌رگـێران : حاجی ئومێد چروستانی پێداچـونه‌وه : پشتیوان سابیر عه‌زیز common_publisher : نوسینگه‌ی ( ره‌بوه‌ی ) هه‌ره‌وه‌زیی بۆ بانگه‌واز و وشیاركردنه‌وه‌ی ڕه‌وه‌نده‌كان له شاری ڕیاز\nئايا حوكمی ژیان به‌سه‌ر بردن چییه له‌گه‌ڵ دایكێكی بێباوه‌ڕدا\nپرسیارێكه له لایه‌ن شێخ محمد صاڵح المنجد ، وه‌ڵامی دراوه‌ته‌وه، وه ناوه‌ڕۆكی پرسیاره‌كه ئه‌مه‌یه: ئايا حوكمی ژیان به‌سه‌ر بردن چییه له‌گه‌ڵ دایكێكی بێباوه‌ڕدا, وه‌بیه‌وێت خێزانیشی ناچار بكات بۆ ئه‌وه‌ی له‌گه‌ڵ دایكیدا بژی ؟\nئایا مرۆڤ پاره بدات مزگه‌وت دروست بكرێت یان وه‌كیل بگرێت بۆ حه‌جكردن بۆ دایك وباوكی\nپرسیارێكه له لایه‌ن زانای پایه به‌رز شێخ عه‌بدولعه‌زیز بن بازه ڕه‌حمه‌تی خوای لێبێت وه‌ڵامی دراوه‌ته‌وه، وه ده‌قی پرسیاره‌كه ئه‌مه‌یه:" ئایا باشتر وخێرتر ئه‌وه‌یه مرۆڤ پاره بدات بۆ دروستكردنی مزگه‌وت یان بیدات به دوو كه‌س بۆ ئه‌وه‌ی حه‌ج بۆ دایك وباوكێ بكه‌ن؟".\nناكۆكی بووه به‌هۆی بچڕاندی صیله‌ی ڕه‌حم\nPDF 14 / 2 / 1431 , 30/1/2010\nپرسیارێكه له لایه‌ن سایتی ( ئیسلام پرسیار و وه‌ڵام )وه‌ڵامی دراوه‌ته‌وه، وه ناوه‌ڕۆكی پرسیاره‌كه ئه‌مه‌یه:" هه‌ندێك ناكۆكی خێزانی بوو به‌هۆی بچڕاندنی صیله‌ی ڕه‌حم له‌نێوان باوكم وپوورمدا، ئایا له‌م كاره‌دا هیچ گوناهـ وتاوانێك هه‌یه ؟ له‌كاتێكدا پوورم له لایه‌نی خۆیه‌وه صله‌ی ڕه‌حمی له‌گه‌ڵ ئێمه‌دا نه‌بچڕاندوه وئه‌و هه‌ر سه‌ردانی ئێمه ده‌كات؟".\nچاكه و ئازاردانی دایك و باوك\nدانـراو : موحه‌مه‌د كوری ئیبراهیم ئه‌لحه‌مود


ئەمە نەیەکەمین جارە سوپای تورکیا هێرش دەکاتە سەر هەرێمی کوردستان، نە دوا جاریش دەبێ. بەڵام ئایا ئەم هێرشەیش هەر لە چوارچێوەی ئۆپەراسیۆنە وەرزییەکانی پێشوودایە بە بیانووی "لیدانی گەریلاکانی پەکەکە"، یان لەم کاتەدا بەدیاریکراوی ئامانج و مانایەکی تری هەیە؟\nپێش ئەوەی وەڵامی ئەم پرسیارە بدەینەوە، باشتر وایە سەیری وێنە گەورەکە بکەین. لەماوەی چەند ساڵی رابردوودا، تورکیای ئەردۆغان هەوڵێکی زۆری داوە بۆ ئەوەی لە پێستی خۆی دەرچێت و بە هەنگاوی عەمەلی، وەک ئەو خەیاڵەی لە مێشکیدایە نفووز و دەسەڵاتی تورکیا وەک سەردەمی ئیپراتۆرییەتی عوسمانی بەرفراوان بکات.\nئەگەر دروشمی کەمالییەکان ئەوە بوو چوارچێوەی سنووەرەکانی "میساقی میللی: سوێند یاخود پەیمانی نەتەوەیی" نەبەزێنن، تورکیای ئەردۆغان دروشمی "گەڕانەوە بۆ مەزنیی دەوڵەتی عوسمانی"ی هەڵگرتووە (دواتر دێمە سەر میساقی میللی). بە کردەوەش رۆژ بە رۆژ نفووزی سیاسی و ئەمنی و عەسکەریی خۆی لە خۆرهەڵاتی ناوەڕاستدا فراوان دەکات. جگە لە هەوڵدان بۆ هەیمەنەی سیاسی و سەبازیش، چاوی بڕیوەتە سەرچاوەکانی وزە لە ناوچەکەدا. هەر لە نەوتی لیبیاو کەناراوەکانی دەریای سپی ناوەڕاستەوە، تا دەگاتە رۆژاواو باشووری کوردستان.\nئەردۆغان ئەمڕۆ دەیەوێ بە جیهان بڵێت، چیدی تورکیا وڵاتێکی لۆکاڵی نیە، بەڵکو هێزێکی گەورەیەو بەشدارە لە کێشانی نەخشەی سیاسیی خۆرهەڵاتی ناوەڕاستدا. دەیەوێ بڵێ لە هەموو رووداو و مەیدانێکی ململانێی ناوچەکەدا تورکیا گەمەکەرێکی سەرەکییەو رێگە بە هیچ پێشهات و گۆڕانکارییەک نادات کە بەرژەوەندییەکانی ئەو لەبەرچاو نەگرێت.\nئەوەتا لە کەناراوەکانی لیبیادا تەحەدای هێزی دەریایی فەرەنسا دەکات، لە سووریاو رۆژاوای کوردستان لە ئەمەریکا یاخی دەبێ و لەگەڵ رووسیا پەیمان دەبەستێ، لەسەر پەتی ناکۆکییەکانی خۆرهەڵات و خۆرئاوا یاری دەکات...هتد. لەسەر ئەرزی واقیعیش تا ئێستا بۆی چۆتەسەر.\nگەلێک هۆکار هەن بۆ ئەوەی هەموو ئەمانە بۆ ئەردۆغان بچنەسەر، کە رەنگە لێرەدا جێگەی باسکردیان نەبێت. بەڵام بەشێوەیەکی گشتی: دۆخی ناسەقامگیری دەوڵەتانی ناوچەکە، لاوازیی هەڵوێستی ئەمەریکا لە خۆرهەڵاتی ناوەڕاست کە بۆشاییەکی گەورەی جێهێشتووە، لەوانەش گرنگتر ناکۆکییە ناوخۆییەکانی ئەو وڵاتانەیە کە بواری دەستێوەردانی هێزی دەرەکیی وەک تورکیا دەڕەخسێنن.\nهەمیشەش گرووپێک پەیدا دەبن بۆ لێدانی نەیارەکانیان پەنا بەرنە بەر هێزە دەرەکییەکان. هەندێ جاریش ناکۆکی دەوڵەتێک لەگەڵ دراوسێ و دوژمنە بەهێزەکانی هەلی دەستێوەردانی بۆ تورکیا رەخساندووە، وەک لە حاڵەتی قەتەرو سووداندا بینیمان (لە سوودان پاش رووخاندنی حکومەتەکەی عومەر حەسەن بەشیر، ئەم دۆخ پێچەوانەوە بووەوە). دیارە لەم جۆرە حاڵەتانەدا، گەلێک جار نزیکیی ئایدیۆلۆجیش رۆڵی هەبووە.\nئەوەی گرنگە وەبیر خۆمانی بهێنینەوە ئەوەیە، لەم ساڵانەی دواییدا تورکیا بۆ هەر وڵاتێک چووبێت و دەستی خستبێتە کاروباری هەر وڵاتێکەوە، جێ پێی سیاسی و سەربازیی خۆی قایم کردووەو جێی نەهێشتووە. لەوەش گرنگترو بۆ ئێمە مەترسیدارتر ئەوەیە، ئەگەر تورکیا لە وڵاتە دوورەدەستەکاندا تەماعی ئابووری، سیاسیی و فراوانکردنی "ناوچەی نفووز"ی هەبێت، ئەوا لە کوردستاندا تەماعی داگیرکاریی هەیە. چونکە تەنانەت بەپێی ئەو سنوورانەش کە "میساقی میللی" دەستنیشانی کردووە، باشوورو رۆژاواوی کوردستان بەشێکن لە تورکیا، وەک لە نەخشەکەدا بە روونی دیاریکراوە. خودی ئەردۆغانیش ئەم تەماعەی نەشاردۆتەوەو هەندێک جار بە ئاشکرا ویلایەتی مووسڵی وەک خاکی تورکیا لەقەڵەم داوە. بۆ نموونە لە مانگی ١١ی ساڵی ٢٠١٦دا دەڵێت : "ئەگەر دەیانەوێ بزانن مووسڵ بۆ ئێمە مانای چیە، با بڕۆن میساقی میلل بخوێننەوە".\n"میساقی میللی" چیەو سنوورەکانی تورکیای چۆن دەستنیشان کردووە؟\nپاش شکستی عوسمانییەکان لە جەنگی یەکەمی جیهانیدا، لە ٣٠ی تشرینی یەکەمی ١٩١٨دا رێکەوتننامەی مودرۆس بۆ وەستاندنی شەڕ لەنێوان دەوڵەتی عوسمانی و دەوڵەتە هاوپەیمانەکاندا ئیمزا کرا. بەوپێیەش هێزە هاوپەیمانەکان زۆربەی ناوچە گرنگ و ستراتیجییەکانی دەوڵەتی عوسمانییان داگیر کرد، لەوانە: ئەستەمووڵ و گەلێک لە شارە گرنگەکانی تر... پاشان سوپای بەریتانیا لە ١٥ی تشرینی دووەمدا (واتە ١٦ رۆژ دوای ئیمزاکردنی رێکەوتننامەکە)، ویلایەتی مووسڵی داگیر کرد.\nئەم شکست و داگیرکارییە، بووە مایەی سەرهەڵدانی ناڕەزایەتییەکی زۆر لە ناوچە جیاوازەکانی تورکیای ئێستادا. سەرباری خۆپیشاندان و چووڵانەوەی جەماوەریی بەرفراوان لە شارە گەورەکانی وەک ئەستەمووڵ، کۆمەڵێک رێکخراوی بەرگریش پێک هاتن کە بە "جەمعییەی مودافەعەی حقوق: کۆمەڵەی داکۆکی لە مافەکان" دەناسران. لەم دۆخەدا مستەفا کەمال کە ئەفسەرێکی پلە بەرزی سوپای عوسمانی بوو، بە رەزامەندیی سوڵتان محەممەدی شەشەم خۆی گەیاندە ناوچەی ئانادۆڵ و باکووری کوردستان.\nپەیوەندیی بە ئەفسەرو کەسایەتییە خاوەن نفووزو دەسەڵاتەکانەوە کرد، زۆربەیانی لەدەوری خۆی کۆکردەوەو جووڵانەوەیەکی دژی "داگیرکاری" و بە ئامانجی وەدەرنانی هاوپەیمانان و هێزەکانی یۆنان دەست پێکرد، کە دواتر لە ئەدەبیاتی تورکیای هاوچەرخدا بە "کورتولوش ساواشی: شەڕی رزگاری" ناسرا. لەکاتێکدا کە سوڵتان محەممەدی شەشەم لە ئەستەمووڵ لەژێر دەستی ئینگلیزەکاندا بوو و هیچ دەسەڵاتێکی راستەقینەی نەبوو، رۆژ بە رۆژ بزووتنەوەکەی مستەفا کەمال گەورەترو بەهێزتر دەبوو.\nلەنێوان ٤-١٢ی ئەیلوولی ١٩١٩دا، مستەفا کەمال و هاوەڵەکانی کۆنگرەیەکیان لە شاری سیواس رێکخست. لەو کۆنگرەیەدا بنەما سەرەکییەکانی جووڵانەوەکەو بەرنامەی کارکردنی لە دەقێکدا داڕێژران کە بە "میساقی میللی" ناسراوەو لە شەش مادە پێکهاتووە. ئەم پەیمانە سنوورەکانی تورکیای نوێ بەو هێڵە دەستنیشان دەکات کە لە رۆژی ئیمزاکردنی رێکەوتننامەی مودرۆسدا لە نێوان هێزەکانی دەوڵەتی عوسمانی و دەوڵەتانی هاوپەیماندا هەبووە. واتە باشوورو رۆژاوای کوردستانیش بە بەشێکی "دانەبڕاوی دەوڵەتی تورکیا" دەزانێت کە "بەهیچ شێوەیەک قابیلی دابەشکردن نیە". چونکە بە خوێندنەوەی کەمالییەکان، دەبوو لە ٣٠ی تشرینی یەکەمەوە هەموو شەڕو "داگیرکارییەک" رابگیرێ و ئەوەی تا ئەو رۆژە بە شەڕ لەلایەن هاوپەیمانەکانەوە داگیر نەکراوە، خاکی تورکیایە. بۆیە جەختیان لەوە دەکردەوە کە "داگیرکردنی" ویلایەتی مووسڵ "پێشێلکردنی رێکەوتننامەکەو یاسای نێودەوڵەتییە"و ئامادە نەبوون دانی پێدا بنێن.\nبەکورتی، زۆرینەی هێزە سیاسیەکانی تورکیای ئەمڕۆ بە عەلمانی و ئیسلامی و تۆرانییەوە، سەرباری هەموو ناکۆکییەکانیان، ئەگەر لەگەڵ سیاسەتە بەرزفڕەکانی ئەردۆغانیش نەبن، ئەوا بێگومان لانیکەم لە دیاریکردنی سنوورەکانی تورکیادا بڕوایان بە هێلە گشتییەکانی "میساقی میللی" هەیە، ئەگەرچی رەنگە هەندێکیان راشکاوانە راینەگەیەنن.\nبە کورتی هەموو ئەو دراوە مێژوویانەو ئەو عەقلییەتە سیاسی و ئایدۆلۆجییەی ئەمڕۆ لە تورکیادا باڵادەستە، پێمان دەڵێ لەشکرکێشیی تورکیا بۆباشوورو رۆژاوای کوردستان، بۆ ئێمە گەلێک مەترسیدارترە لە هەموو سەرکێشییەکانی دیکەی ئەردۆغان لە ناوچەکەدا. ئەوەتا بەرپرسێکی باڵای تورکیش بە ئاژانسی رۆیتەرز دەڵێت: "لەو ناوچانەدا کە ئۆپەراسیۆنەکەی تێدا ئەنجام دەدرێت، بنکەی سەربازیی نوێ جێگیر دەکەین". ئەمەش ئاماژەیەکی روونە کە تورکیا هاتووە بۆئەوەی بمێنێتەوەو کێشەی گەریلاکانی پەکەکە تەنها بیانووە.\nراستییەکەی ئەوەیە لە هەلێک دەگەڕێن بۆ ئەوەی بە سوود وەرگرتن لە کێشەو ئاڵۆزییەکانی ناوچەکە لەلایەک و، لاوازی و ناکۆکیی هێزەکانی کوردستان و تەسلیمبوونیان بە ئەمری واقیعی "تورکیای زلهێز!" لەلایەکی دیکەوە، پلانی لکاندنی کوردستان بە تورکیاوە جێبەجێ بکەن. پرسیارەکە ئەوەیە: ئاخۆ حیزب و سەرکردەکانی ئێمە لە گەورەیی مەترسییەکە تێناگەن، یاخود تێدەگەن و وەکو هەمیشە شەڕە سووک و بچووکەکانی بەرژەوەندییە کانی خۆیان لە رووبەڕوو بوونەوەی ئەو مەترسییە لا گرنگترە؟\nتێبینی: لەنووسینی ئەم وتارەدا سوودم لە گەلێک سەرچاوە وەرگرتووە، بەتایبەت وتارێکی مامۆستای خۆشەویست د.جەبار قادر لە کتێبی (ترکیا المعاصرە)دا، کە ساڵی ١٩٨٨ لە زانکۆی مووسڵ چاپکراوە.\n907 جار خوێندراوەتەوە


زایینی: ٠٦-٠٢-٢٠١٧ - هەتاوی: ١٣٩٥/١١/١٨ - ١٧:٢٩ تاران قه‌باره‌ی فۆنت:\nکوردستان میدیا: کۆمیتەی حیزبی دێموکراتی کوردستانی ئێران، یادی ٧١ـەمین ساڵڕۆژی دامەزرانی کۆماری کوردستانی لە پاریس بەڕێوەبرد.\nڕۆژی شەممە، ڕێکەوتی ١٦ی ڕێبەندانی ١٣٩٥ی هەتاوی، کۆمیتەیحیزبی دێموکراتی کوردستانی ئێران لە فەڕانسە، بە بۆنەی ٧١ـەمین ساڵوەگەڕی ڕاگەیاندنی کۆماری کوردستان، ڕێوڕەسمێکی بۆ ئەندامان، دۆستان و لایەنگرانی حیزبی دێموکرات پێکهێنا.\nسەرەتاڕێوڕەسمەکە بە سرودی نەتەوەیی "ئەی ڕەقیب" و خولەکێک بێدەنگی بۆ یادی شەهیدانی ڕێگای ڕزگاریی کوردستان دەستی پێکرد.\nپاشان دوکتور "خوسرەو عەبدوڵڵایی"، ئەندامی کۆمیتەی ناوەندی و نوێنەری حیزبی دێموکرات لە دەرەوەی وڵات، باسێکی لە سەر گرینگی و مێژووی ٢ی ڕێبەندان پێشکەش کرد.\nعەبدوڵڵایی لە قسەکانیدا لە چەند ڕەهەندەوە زەرورەتی ڕاگەیاندنی کۆماری کوردستانی لەو سەردەمەدا بە پێویست زانی و باسی لە چۆنیەتی و هۆکاری کۆتایی‌هاتن بە تەمەنی کورتی کۆمار کرد.\nپاشان، "خەبات قوربانی" بەرپرسی کۆمیتەی کاتیی فەڕانسە، پەیامی دەستەی بەڕێوەبەریی کۆمیتەی بە بەشداربووان ڕاگەیاند.\nقوربانی باسێکی تێروتەسەلی سەبارەت بە پێویستیی چالاکبوونی کۆمیتەی حیزبی دێموکرات لە فەڕانسە پێشکەش کردو بەرنامەو ئامانجەکانی ئەم بابەتە گرینگەی بۆ بەشداربووان شی کردەوە.\nڕێوڕەسمەکە بە پێشکەش‌کردنی چەند گۆرانی کۆتایی پێهات.


10:42 - 26 رێبەندان 2719\nسەرەتای مانگی داهاتوو (٢ی ڕەشەممە) ١١یەمین خولی هەڵبژاردنی مەجلیس لە ئێران، بەڕێوە دەچێت. هەتا ئێستا زۆربەی حیزب و لایەنە سیاسییەکانی کوردستانی ئێران، بە بڵاوکردنەوەی ڕاگەیاندراو، هەڵویستی خۆیان سەبارەت بە پرسی هەڵبژاردنی مەجلیس دەربڕیوە، کە زۆربەی ئەو ڕێکخراوانە، سیاسەتی بایکوت و داوای نەچوونە سەر سەندووقی دەنگدانیان لە هاووڵاتییانی کوردستانی ئێران کردووە.\nشەشەم وتووێژی ئاژانسی هەواڵدەریی کوردپا، لەگەڵ خالید تەوکولی کۆمەڵناس و مامۆستای زانکۆ.\nئاژانسی کوردپا: بە چاولێکردن لە رووداوەکانی سێ مانگی ڕابردوودا لە ئێران، بەشداریی خەڵکی لە یازدەهەمین خولی مەجلیس چۆن دەبێنی؟\nخالید تەوکوڵی: پێم وابێ دەبێت چەند هۆکار لەبەرچاو بگرین بۆ ئەوەی شرۆڤەیەکی دروستمان هەبێت لەم دەورە لە هەڵبژارندا، یەکەمیان ئەو ڕووداوانەی کە لە سێ مانگی ڕابردوودا پێش هاتوون، یەکەمیان ڕووداوەکانی مانگی خەزەڵوەر، هەم خستەنە خوارەوەی فڕۆکەی موسافیربەری ئوکراینی بوو و هەم کۆبوونەوە ناڕەزایەتییەکانی خوێندکاران لە زانکۆکانی ئێران، ئەم هۆکارانە دەبنە هۆکاری ڕێژەی بەشداریی کەمی هاووڵاتییان لە چوونە سەرە سندووقەکانی دەنگدان و ڕێژەکەی لە چاو هەڵبژاردنەکانی پێشووتر کەمتر دەبێت.\nئاژانسی کوردپا: به ئاماژه‌كاندا وا ده‌رده‌كه‌وێ كه حکوومەتی ئێران زۆرترین كه‌سانی سه‌ر به باڵی توندئاژۆ و پاوانخواز بنێرێته مه‌جلیس، ئەم پرسه به لای ئێوه چۆنه؟\nخالید تەوکوڵی: بەڵێ وایە ئەگەر ئێمە بێین ئامارەی رەتکردنەوەی بەربژێرەکانی مەجلیس چاو لێ بکەین، دیارە باڵی ئوسووڵگەراکان و پاوانخوازەکان زیاتر لەسەر ئەو باوەڕن کە هەڵبژاردنی ئەم خولەی مەجلیس کێبڕکێی لە نێوان ئوسووڵگەراکان دەبێت بەو واتایەی کێبڕکێی دەروون ئوسووڵگەراییەکان، هەتا ڕادەیەکی زۆر ڕێفورمخوازەکانیان حەزف کردووە، بەو ئاکامە نەتیجەیە گەیشتووە کە مەجلیس یەک دەست بیت و گوشارێکی یەکجار زۆر بۆ سەر دەوڵەتی ڕۆحانی بێت، لەم ڕوانگەیەوە دەتوانین پێشبینی ئەوە بکەین کە هەڵبژاردن ئەو شوور و شەقەی جارانی نامێنێ. بۆیە میدیا بە کۆمەڵەکانی ئێرانی و بە تایبەت ئەوانەی سەر بە بناژۆخوازەکان و ئەوانیش کەمتر باسی بانگەشەی هەڵبژاردن دەکەن کە خەڵک نەیەنە سەر سندووقی دەنگدان و دەزانن هەر چی زیاتر.\nئاژانسی کوردپا: ڕۆڵی رێفۆرمخوازە کوردەکان لەم هەلبژاردنە بە سرنجدان بە کوژران و برینداربوونی ژمارەیەک لە هاووڵاتییان کورد لە چەند مانگی ڕابردوودا، لە کاتی بانگەشە بۆ هەڵبژاردن چۆن دەبێت و ئایا رێفۆرمخوازی له كوردستان پێگه‌یان ماوه؟\nخالید تەوکوڵی: ڕیفوڕخوازەکان لە ئێران بەگشتی ئەو پێگە و جێگەیەی جارانی نەماوە، بەڵام لە کوردستانیش ئەگەر لەو ڕوانگەیەوە چاو لێبکەین، پێگەی ڕێفۆرمخوازەکان دابەزیوە و ئەگەر بەربژێرەکانیان تەئید بکرێن، من لەسەر ئەوە باوەڕەم کە پێگەی ئەوان لە پێگەی بناژۆخوازەکان کەمتر بێت، هەرچەند هەروەک لە وەڵامی پرسیارەکانی پێشووشدا باسم کرد کە بەشداریی خەڵک لە هەڵبژاردنەکاندا کەمتر دەبێت و هەرچی بەشداری خەڵک کەمتر بێت، نیشانەی ئەوەیە کە ڕێفۆرمخوازەکان دەنگیان کەمتر دەبێت و هەرچەند ڕیفۆرمخوازان لە کوردستان پێم وانییە لەم دەورەوەیە بتوانن یان کاندیدایەک موعەڕەفی بکەن، یان خۆیان ئەنگیزە و ئیدارەی ئەوەیان هەبێت کە لە هەڵبژاردن بەشداری بکەن. لەوانەی کە یان بێنە ڕیزی بایکوتکەران یان لەوانەیە بێدەنگ لە ماڵی خۆیان دانیشن و دەنگ نەدەن.


https://1baiser.com دەستەی مافی مرۆڤ: لە هەولێر و دهۆک پێشێلکاری کراوە |\nHome سەرەکی دەستەی مافی مرۆڤ: لە هەولێر و دهۆک پێشێلکاری کراوە\nدەستەی مافی مرۆڤ: لە هەولێر و دهۆک پێشێلکاری کراوە\non: ئازار 28, 2018 In: سەرەکی, هەواڵNo Comments\nداواکاری گشتیی هەرێم لێی دەکۆڵێتەوە\nلە دوو ڕۆژی ڕابردووی خۆپیشاندانەکانی هەولێردا، چەندان کاری دەستدرێژی و نایاسایی بەرامبەر مووچەخۆران و مامۆستایان کرا، ئەوەش وای لە داواکاری گشتیی هەرێم کردووە لێکۆڵینەوە بکات و دەستەی مافی مرۆڤ و پەرلەمانیش ئیدانەی توندوتیژییەکان دەکەن.\nبە هۆی بەردەوامیی سیستمی پاشەکەوتی مووچە سەرەڕای ناردنی پارە لە لایەن بەغداوە، مامۆستایان و فەرمانبەران و مووچەخۆران ڕژانە سەر شەقامەکانی بەشێکی زۆر لە شاروشارۆچکەکانی هەرێم بە هەولێر و دهۆک و زاخۆشەوە، بەڵام لە هەولێر لە لایەن ئاسایشەوە کە بە جلوبەرگی مەدەنییەوە هاتبوونە ناو خۆپیشاندەران سووکایەتی و دەستدرێژییان کردە سەر خۆپیشاندەران و ڕۆژنامەنووسان.\nدڵشاد فائیز، وتەبێژی سەرۆكایەتیی دەستەی داواكاری گشتیی هەرێم بە ״ئاژانس״ی وت: ״ئێمە وەك لایەنێكی پەیوندیدار چاودێریی ئەو باردۆخە دەكەین كە لە ئەنجامی گردبونەوەكان ڕوو دەدەن و هەڵوێستی خۆمان دەبێت״.\nوتیشی: ״سەبارەت بە پێشێلكارییەكانیش بەڵگەكانمان کۆ كردووەتەوە و لە چەند ڕۆژی داهاتوودا كاریان لەسەر دەكەین، دواتر هەر هەنگاوێك پێویست بێت بڕیاری لە بارەیەوە دەدەین و وه‌ک سه‌ره‌تاش سکاڵا له‌سه‌ر ئه‌و که‌سانه تۆمار کراوه که له مامۆستاکه‌یان داوه.״\nبە پێی ئەو گرتە ڤیدیۆییانەی لە تۆڕە کۆمەڵایەتییەکان بڵاو بوونەتەوە، کەسانێک بە جلوبەرگی مەدەنییەوە لە هەولێر و دهۆک و زاخۆ هێرش دەکەنە سەر فەرمانبەران و بە قسە و لێدان هێرشیان دەکەنە سەر.\nمحەمەد گۆمەشینی، وتەبێژی دەستەی مافی مرۆڤ لە هەرێمی كوردستان بۆ ״ئاژانس״ی ئاشکرا کرد، وەكو دەستەی مافی مرۆڤ چاودێریی ئەو شوێنانەیان كردووە کە خۆپیشاندانی تێدا کراوە و سەرجەم خۆپیشاندانەکانیش بە مەدەنی ناو دەبات.\nوتیشی: ״پێشێلکاری بەرامبەر فەرمانبەران و ڕۆژنامەنووسان کراوە لە هەولێر و دهۆک، ئێمە ئیدانەی دەکەین و داواشمان لە هێزە ئەمنییەکان کردووە لە جیاتی ڕووبەڕووبوونەوەیان پارێزگاری لە خەڵک بکەن.״\nئەگەرچی حکومەتی عێراق بڕیاری داوە مانگانە زیاتر لە ٣١٧ ملیار دینار بۆ مووچە بنێرێت، بەڵام حکومەتی هەرێم لەسەر دابەشکردنی مووچە لەسەر سیستمی پاشەکەوت بەردەوامە و فەرمانبەرانیش داوای ڕاگرتنی دەکەن.\nتەلار لەتیف، ئەندامی پەرلەمانی كوردستان لە لیژنەی مافی مرۆڤ بە ״ئاژانس״ی وت: ״ئەو توندوتیژییانەی بەرامبەر خۆپیشاندەران كرا كارێكی زۆر ناشایستە بوو و دوورە لە هەموو بنەماكانی مافی مرۆڤەوە، هەروەها باوەڕنەبوونە بە ئازادییەكان و ڕێگرییە لە گەیاندنی داواكاریی مووچەخۆران״.\nوتیشی: ״ئێمە ئیدانەی ئەو توندوتیژیانە دەکەین بەرامبەر بە داوای ڕەوای فەرمانبەران، داوای کۆبوونەوەی بە پەلەی پەرلەمانیشمان کردووە بۆ لێپێچینەوە لە کەسانی نابەرپرس کە هێرش دەکەن سەر فەرمانبەران و مامۆستایان.״\nبڵاوبوونەوەی شێوازی توندوتیژییەکان لە تۆڕە کۆمەڵایەتییەکان ناڕەزایەتییەکی فراوانی لە لای خەڵکی کوردستان درووست کردووە و ئاماژە بەوە دەکەن حکومەت و دەسەڵاتدارانی هەولێر لە جیاتی باشکردنی ژیانی خەڵک هێرش دەکەنە سەر فەرمەنبەرانیش.\nتارق نووری، بەڕێوەبەری ئاسایشی هەولێر بە ״ئاژانس״ی ڕاگەیاند: ״لێكۆڵینەوە لەگەڵ ئەو كەسانە دەكەین كە دەستدرێژییان كردووەتە سەر خۆپیشاندەران و شەقیان وەشاندووە״.\nوتیشی: ״ئەو كەسانەی ئەو كارەیان كردووە لە هەر پلە و پۆستێكدا بن دەبێ سزای یاسایی بدرێن״.\nئاژانس وردەكاریی گۆڕانكاریی مووچە بڵاو دەكاتەوە\nئاژانس | ژمارە 49\nڕیفراندۆم ناکۆکییەکانی ناو پارتی تۆختر دەکاتەوە\nمانگى هه‌نگوینیى كورد و شیعه به‌ره‌و كۆتایی ده‌چێت\nعێراق دەگەڕێتەوە بۆ دەسەڵاتی خڵتە؟\nپاندۆڵی خێڵ و مۆدێرنە


admin2 25/11/2020 - 14:26 بڵاوکراوەتەوە لە كوردستانی\nچوار ئه‌ندامى كوردى لیژنه‌ى دارایی په‌رله‌مانى عێراق، په‌یامێك ئاراسته‌ى حكومه‌تى هه‌رێم ده‌كه‌ن و رایده‌گه‌یه‌نن: لە پێناوی کۆتایی هێنان بە کێشەی موچەی فەرمانبەرانی هەرێمی کوردستان و شایستە داراییەکانی تری هەرێم لە نێویاندا پێشمەرگە و جوتیاران و تێکرای شایستە دارییەکانی تر، بانگهێشتی حکومەتی هەرێمی کوردستان دەکەین.\nله راگه‌یه‌نراوى ئه‌و چوار په‌رله‌مانتاره‌دا ئه‌وه‌ش هاتووه، ئێمە وەک ئەندامانیی لیژنەی دارایی لە ئەنجومەنی نوێنەرانی عێراق بەو پەڕی ڕاشکاوییەوە رایدەگەیەنین کە ئیدی کاتیەتی و کاری جدیش بۆ ئەوە دەکەین کە داهاتی نەوت و داهاتەکانی تری هەرێمی کوردستان تەنها لە خزمەتی هاونیشتیمانیاندا بەکار بهێنرێن.\nڕاگەیەنراوی هاوبەشی چوار ئەندامی لیژنەی دارایی ئەنجومەنی نوێنەرانی عێراق:\nئێمە وەک ئەندامانی لیژنەی دارایی لە چوار فراکسێۆنی ئەنجومەنی نوێنەرانی عێراق، پشتیوانی لە رێکەوتنی دەستوری و یاسایی نێوان هەردوو حکومەتی فیدراڵی عێراق و حکومەتی هەرێمی کوردستان دەکەین.\nلە پێناوی کۆتایی هێنان بە کێشەی موچەی فەرمانبەرانی هەرێمی کوردستان و شایستە داراییەکانی تری هەرێم لە نێویاندا پێشمەرگە و جوتیاران و تێکرای شایستە دارییەکانی تر، بانگهێشتی حکومەتی هەرێمی کوردستان دەکەین بۆ هەنگاونانی بە پەلە و کرداری بە شێوەیەکی شەفاف و ڕون لەگەڵ حکومەتی عێراق و دەزگا پەیوەندیدارەکانی و پابەند بون بەو دەقە دەستوری و یاساییانەی کە وا دەکات پشکی سێ مانگی کۆتایی ساڵی ۲٠۲٠ و پشکی هەرێم لە یاسای موازەنەی ساڵی ۲٠۲۱ بکاتە دەرفەتی ئاسایی بونەوەی موچە و بودجە و ژیانی هاوڵاتیانی هەرێمی کوردستان.\nئێمە وەک ئەندامانیی لیژنەی دارایی لە ئەنجومەنی نوێنەرانی عێراق بەو پەڕی ڕاشکاوییەوە رایدەگەیەنین کە ئیدی کاتیەتی و کاری جدیش بۆ ئەوە دەکەین کە داهاتی نەوت و داهاتەکانی تری هەرێمی کوردستان تەنها لە خزمەتی هاونیشتیمانیاندا بەکار بهێنرێن.\nئەحمەد حاجی رەشید / فراکسیۆنی کۆمەڵی ئیسلامیی لە کورستان\nد. جەمال کۆچەر / فراکسێۆنی یەکگرتووی ئیسلامی کوردستان.\nشیروان میرزا / فراکسێۆنی یەکێتی نیشتیمانی کوردستان\nهۆشیار عەبدوڵا / فراکسێۆنی بزوتنەوەی گۆڕان\n۲٥ ینۆڤەمبەری ۲٠۲٠\nدكتۆر عەلی قەرەداغی په‌یامێك ئاراسته‌ی حكومەتی فەڕەنسا ده‌كات\nوه‌زاره‌تی ناوخۆی هه‌رێم، ژماره‌یه‌ك بڕیارى ده‌ركرد\nتەندروستی سلێمانی: راگرتنی پڕۆسەی خوێندن دابه‌شنه‌كردنى موچه‌یه نه‌ك كۆرۆنا


"ئەمساڵ دەرفەتی خوێندنی ماستەرو دكتۆرا بۆ دەرچوانی زانكۆكانمان دەڕەخسێنین"\nوەزیری خوێندنی باڵا و توێژینەوەی زانستی لە ڕێوڕەسمی خولی دەرچوانی زانكۆی پۆلیتەكنیكی سلێمانی ڕایگەیاند: دامودەزگاكانی كەرتی گشتی بەتەنها ناتوانن دەرفەتی كاركردن بۆ هەمو دەرچوانی زانكۆكان فەراهەم بكەن، بەڵكو بەشێكی ئەم ئەركە لە ئەستۆی كەرتی تایبەت و كەرتی پیشەسازی و كەرتەكانی تر دەبێت.\nرۆژی یەكشەممە ڕێكەوتی (١/٩/٢٠١٩) بەچاودێری و ئامادەبونی د. ئارام محمد قادر وەزیری خوێندنی باڵا و توێژینەوەی زانستی و پارێزگاری سلێمانی و ژمارەیەك لە سەرۆك زانكۆكان و مامۆستایان و خوێندكاران و كەسوكاریان، ڕێوڕەسم و ئاهەنگی (٣٠)هەمین خولی دەرچوانی زانكۆی پۆلیتەكنیكی سلێمانی لەهۆڵی یانەی وەرزشی پێشمەرگە بەناوی خولی نوێبونەوە بەڕێوەچو.\nلە وتەیەكدا د. ئارام محمد قادر وەزیری خوێندنی باڵا و توێژینەوەی زانستی ڕایگەیاند ئەم پۆلە گەنجە هاوشانی دەرچوانی زانكۆكانی دیكەی كوردستان دەبنە بەشێكی گرنگ لە سەرمایەی مرۆیی هەرێمی كوردستان و بەشدار دەبن لە بنیادنان و گەشەپێدانی هەرێمەكەمان، بۆ ئەمەش دەستخۆشی لە زانكۆكانی پۆلیتەكنیكی دەكەم كە لەماوەی ڕابردوودا هەوڵیان داوە بۆ داڕشتنی نەخشەرێگەی ڕیفۆرمی خوێندنی تەكنیكی لە كوردستان، لە ئێستاشدا هەرسێ زانكۆی پۆلیتەكنیكی ئامادەكاری دەكەن بۆ سەرلەنوێ داڕشتنەوەی سیستم و پرۆگرامەكانی خوێندن بە جۆرێك پەیوەندی توندوتۆڵ لەگەڵ پێداویستییەكانی بازاری كارو تواناكانی گەشەكردنی ئابووری واڵاتەكەمان دروست بكات .\nوەزیری خوێندنی باڵا و توێژینەوەی زانستی وتیشی: ئێوەی دەرچوان دەرفەتی یەكسانی هەلی كار و ژیانێكی ئارام و ئابووریەكی سەقامگیرتان دەوێت، بەڵام دەبێت هەمیشە ئەو ڕاستییەمان لەپیش چاوبێت كە هیچ كات دامودەزگاكانی كەرتی گشتی بەتەنها ناتوانن دەرفەتی كاركردن بۆ هەموو دەرچوانی زانكۆكان فەراهەم بكەن، بەڵكو بەشێكی ئەم ئەركە لە ئەستۆی كەرتی تایبەت و كەرتی پیشەسازی و كەرتەكانی تر دەبێت، هاوكات دەرچوانیش دەبێت لە ڕێگای توانای كارسازی و بیركردنەوەی داهێنەرانە هەوڵی خولقاندنی مۆدیلی نوێی كارسازی و دروستكردنی هەلی كار و گەشەكردنی ئابووری بدەن. ڕاشیگەیاند: لە دوای دەرچونتان ئێوە بە تەنها نین، ئێمەش پشتیوانتانین، پلانمان هەیە كە لە ڕێگای سەنتەرەكانی بەكارخستن واتا سێنتەرەكانی (CDC) هەمیشە لە پەیوەندی بەردەوامدابین لەگەڵتان، بۆ ئەمەش وەك وەزارەتی خوێندنی باڵا و توێژینەوەی زانستی پشتیوانی لە سێنتەرەكانی بەكارخستن دەكەین.\nهەر لە وتەكەیدا لەبەردەم دەرچوانی زانكۆی پۆلیتەكنیكی سلێمانی د. ئارام محمد، ئاشكرایكرد: ئەمساڵ لە ڕێگەی پلانەكانی خوێندنی ماستەر و دكتۆراوە دەرفەتی زیاتری خوێندنی باڵا بۆ دەرچوانی زانكۆكانمان دەڕەخسێنین بۆ ئەوەی بتوانن كاتەكانتان بەكار بهێنن بۆ گەشەپێدانی توانای زانستی و ئەكادیمتان. وتیشی دەرچوان فاكتەری سەرەكی بنیادنانی نیشتیمان و سەركەوتنی هەرێمەكەمانن، هەموومان پێكەوە دەتوانین كار بۆ بنیادنانی ئابوورییەكی فرەڕەنگ و سەقامگیر و گەشەكردو بۆ هەرێمەكەمان بكەین.\nلە كۆتایی وتارەكەیدا وەزیری خوێندن باڵا سڵاوی زانست و خەباتی ئەكادیمی بۆ سەنگەرەكانی هێزی پێشمەرگەی كوردستان ناردو وتی: ئەگەر لە خۆبوردی و گیانفیدایی هێزی پێشمەرگەی كوردستان نەبوایە ئێستا ئێمە نەدەگەیشتین بەم ڕۆژەی ئێستا، هەروەها ڕێز و وەفاشی بۆ گیانی پاكی شەهیدانی كورد و كوردستان نارد.\nلە وتەیەكیشدا د. ئالان فەرەیدون سەرۆكی زانكۆی پۆلیتەكنیكی سلێمانی بەناوی ئەنجومەنی زانكۆی پۆلیتەكنیكی سلێمانی ئاماژەی بە هەنگاو و كارەكانی زانكۆی پۆلیتەكنیكی سلێمانی كرد بۆ ستراتیژی تازەو خۆ نوێكردنەوەو دوبارە بونیادنانەوەی كۆمەڵگەیەكی مەعریفی رۆشنبیر، هەروەك بەڵێنیشیدا بەردەوام بن بۆ بەردەوامیدان بە پرۆسەی خوێندن و پێشخستنی زانكۆكەیان.\nجێگەی ئاماژەیە لە (٣٣) هەمین خولی دەرچوانی زانكۆی پۆلیتەكنیكی سلێمانی (٤٥٠٠) دەرچو لە بوارە جیاجیاكانی كۆمەڵەی كارگێری و پزیشكی و ئینفۆرماتیك و كۆمەڵەی ئەندازیاری و تەكنیكی و كشتوكاڵ و میدیا و بوارەكانی دیكە.. بڕوانامەی بەكالۆریوس و دبلۆمی تەكنیكی- یان پێبەخشرا.


۱۹ ساڵ ژووری تاکەکەسی/ پێشێلکردنی مافە مرۆیەکانی عەبدوڵا ئۆجالان - كۆمه‌ڵه‌ی مافی مرۆڤی کوردستان\nکۆمەڵەی مافی مرۆڤی کوردستان: عەبدوڵا ئۆجالان رۆژی دووشەممەی ٢٦ی رێبەندانی ۱۳۷۷ی هەتاوی (۱۵ی فوریەی ۱۹۹۹) لە نایرۆبی دەست بەسەر کرا. ۱۹ ساڵ بەسەر دەست بەسەری ئەم رێبەرەی کورد دا تێدەپەڕێت. مافەکانی ئەم رێبەرەی کورد وەک بەندکراوێک و کەسایەتیەکی گەورەی سیاسی کورد لە لایەن حکومەتی تورکیاوە بە بەردەوامی پێشێل کراوە.\nئۆجالان مەودای ۱۹ ساڵە لە ژورە تاکەکەسیەکان لە بەندیخانەی ئیمرالی بەند کراوە و نزیک بە حەوت ساڵە (لە مانگی ژوییەی ۲۰۱۱)وە داواکاری پارێزەرەکانی بە مەبەستی رۆیشتن بۆ بەندیخانەی ئیمرالی و چاوپێکەوتن لەگەڵ ئۆجالان (۷۱۰ جار) لە لایەن پەرپرسانی حکومەتی تورکیاوە دژایەتی لەگەڵ کراوە. نزیک بە یەک ساڵ و نیو لە دوایین چاوپێکەوتنی عەبدوڵا ئۆجالان لەگەڵ بنەماڵەی تێدەپەڕێت و حکومەتی تورکیا تەنانەت رێگری دەکات لە چاوپێکەوتنی بەرێز ئۆجالان لەگەڵ بنەماڵەی.\nلە بڕگەی ۵ی جاڕنامەی چۆنیەتی هەڵسوکەوت لەگەڵ بەندکراوان بە پێی مافی نێونەتەوەیی رێکخراوەی نەتەوە یەکگرتووەکان کە لە ۱۴ی دیسەمبەری ۱۹۹۰ هەڵبژێردا، هاتووە کە؛ هەمو بەندکراوان، بە چاوپۆشی لەگەڵ بەرتەسک کردنەوە کە بە رونی خواستی سروشتی بەندیخانەیە، لە مافی مرۆڤ و ئازادیە سەرەتاییەکانی ناوبراو لە جاڕنامەی نێونەتەوەیی مافی مرۆڤ بەشداره، هەروەها مافی مرۆڤ و ئازادیە سەرەتاییەکانی هاتوو لە بەڵێن نامەی نێودەوڵەتی مافی ئابوری، کۆمەڵایەتی و کولتوری، بەڵێنی نێودەوڵەتی مافی مەدەنی و سیاسی نوسراوەی (پرۆتۆکۆل) سەربەست و پەیوەندیدار لەگەڵی و بەڵگەنامەکانی تری مافی رێکخراوەی نەتەوە یەکگرتووەکان، لەکاتێکدا کە وڵاتی بەندکراوەکە پەیوەست بێت بەو بەڵگەنامەوە، بۆ بەندکراو دەبێت بەڕێوە بچێت، بەڵام دەوڵەتی تورکیا هیچ کات مافە مرۆیەکانی ئەم بەندکراوەی بە فەرمی نەناسیوە.\nلە سەرەتاکانی ساڵی ۲۰۱۷ لە دانیشتنێکی رۆژنامەوانیدا، گودو رامۆند، سەرۆکی دادگەی مافی مرۆڤی ئۆروپا لە وڵامی پرسیارەکانی هەواڵنێرەکاندا سەبارەت بە هەلومەرجی عەبدوڵا ئۆجالان وتی: ئەم هەلومەرجە(پەراوێزی سەپێندراو) کە بەڕێز ئۆجالان تیایدایە دەژی پێشێلکاری مادەی ۳٤ی بەڵێن نامەی مافی مرۆڤی ئۆروپایە.\nلە ناوینی ساڵی ۲۰۱۷ رزان ساریجا یەکێک لە پارێزەرانی عەبدوڵا ئۆجالان لە وتووێژێکدا رایگەیاند: “کە حکومەتی تورکیا بە شیوەی بەندکردنی چڕ و پڕ لە بەندیخانەی ئیمرالی سەرقاڵی سەپاندنی مەرگی لەسەرخۆیە بۆسەر ئۆجالان. ساریجا رێکخراوەکانی بەرپرسی نێودەوڵەتی بە بۆنەی بێدەنگ بون سەبارەت بە پێشێلکاری یاساکانی نێودەوڵەتی لە تورکیا ئیدانە کرد. ”\nبە وتەی ئەم پارێزەرە؛ ” دادگەی مافی مرۆڤی ئۆروپا کە پێشتر بە شێوازی بەڕێوە چونی محاکمەی ئۆجالان ناڕەزایەتیان دەر بڕیبوو لە پێگەکانی خۆیان کشاونەتەوە و تورکیایان لە هەمبەر قەبوڵ نەکردنی محاکمەی دوبارە لە هەلومەرجێکی یەکساندا نەخستوەتە ژێر لێپرسینەوە.”\nحکومەتی تورکیا لە کاتی چاکسازی یاسای ناوخۆیی لە مانگی ژووێنی ۲۰۰۵ بە زیادکردنی هەندێک تێبینی کە بە (یاسای تایبەت بە ئۆجالان) ناو نراون، بۆ بەندکردنی چڕوپڕ لە بەندیخانە شێوازی یاساییان پێ بەخشی و لەم هەڵسوکەوتەدا پێشێلکاری مادەی سێهەمی کۆنوانسیۆنی دژە ئەشکەنجە و هەلسوکەوتی زرپ و نامرۆڤانە لەگەڵ بەندکراوانە، لە بڕگەی دووی ئەم مادەیە هاتووە “بە مەبەستی لە ناو بردنی گۆڕەپانەکانی هەڵسوکەوتی ئەشکەنجە، دەسەڵاتی رەوا و باوەڕپێکراو دەبێت لەبەرچاو بگیرێت بۆ ئەوەی بتوانرێت لەو رێگاوە حکومەتێک کە نمونەی بەرچاو و رون و کردەوەی ئەشکەنجە و پێشێلکاری مافی مرۆڤیان تی بەدی دەکرێت بخرێنە ژێر لێکۆڵینەوە.”\nئەم رێبەرەی کورد بە بێ هەبونی هیچ چەشنە پەیوەندی و چاوپێکەوتن لە ژورێکی بچوکی بە بێ هەوای پێویست لە ژێر چاوەدێریدایە کە بەو هۆیەوە توشی گرفتگەلی هەناسە و گەودەیی بوە و حکومەتی تورکیا پرۆسەی کوشتنی لەسەرخۆی لەسەر ئۆجالان بەڕێوە دەبات.\nلە بەڵگەنامەکانی مافی مرۆڤی هەروەها تاکەکان بە هۆی مرۆڤ بونیانەوە خاوەنی مافگەلێکن وەک مافی ژیان، ئازادی، تەندروستی و دەرمان و ئەم مافانە مافی گشتین و بەندیخانە هیچ گۆڕانکارییەک لە بەڕێوە بردنی ئەم مافانە پێک ناهێنێت، لە مادەی ۱۰ی بەڵێنی نێونەتەوەیی مافی مەدەنی و مرۆڤی وتراوە کە: “لەگەڵ تەواو ئەو کەسانەی کە لە مافەکانی خۆیان بێ بەش کراون دەبێت بە رێز و مرۆڤانە و بە کەسایەتی دەرونی و مرۆڤانە هەڵسوکەوت بکرێت.”\nبە پێی رەوشتی ئەخلاقی پزیشکی هەڵبژێردراوی کۆمەڵەی گشتی رێکخراوەی نێونەتەوەیی سەبارەت بە بەندکراوان ” بەندکراوانی نەخۆش دەبێت سەح بکرێن و دەرمان بکرێن. ” بۆ بەرگری لە مافی مادی زیندانیان دەبێت کەرەستەی چاوپکەوتن، ناردنی نامە و پەیوەندی تەلەفونی بەندکراو لەگەڵ بنەماڵەی ئامادە بکرێت، بەڵام حکومەتی تورکیا لەهەمبەر دابین کردنی ئەم مافانە خۆی دور دەخاتەوە.\nلە ۱۹ ساڵی رابردوودا لەلایەن حکومەتی تورکیاوە، عەبدوڵا ئۆجالان بە پەراوێز و بەرگری لە چاوپێکەوتن و لێپرسینەوەو نەبوونی دادگەی دادپەروەرانە روبەڕو بوەتەوە و مافە مرۆیەکانی بە شێوەی بەردەوام پێشێل کراون.\nکۆمەڵەی مافی مرۆڤی کوردستان؛ سەرەڕای ئیدانە کردنی پێشێلکاری مافی مرۆڤی حکومەتی تورکیا سەبارەت بەم رێبەر و بەندکراوی سیاسی کورد، لە کۆمەڵگای نێودەوڵەتی و ناوەند و کۆمەڵانی مافی مرۆڤی لە ئاستی نێودەوڵەتیدا و هەروەها لە کەسایەتی و پارێزەرانی مافی مرۆڤ و بەتایبەت گەلی کورد داواکاری دەسپێشخەری سەبارەت بە بەدی هاتنی مافەکانی ئەم رێبەر و بەندکراوی سیاسی کوردەیە.\n← Previous ٨ کرێکاری مەریوانی بونە قوربانی\nکرێکاری شارەوانی ئیلام لەسەر کار گیانی لەدەست دا Next →\nڕاپۆرتی پێشێلكاری مافی مرۆڤ له مانگی ژوئیه ۲٠۱٦ لە لایەن کۆماری ئیسلامی ئێران لە رۆژهەڵاتی کوردستان\n03.08.2016 04.09.2020 Kurdistan Human Rights Association\nمەریوان؛ تەقەی ھێزە چەکدارەکانی ئێران بریندار بونی کۆڵبەرێکی لێکەوتەوە\n01.02.2016 10.08.2016 Kurdistan Human Rights Association\n21.11.2019 21.11.2019 Kurdistan Human Rights Association


’’هەرکەسێک بەبێ دەمامک ببینرێت سزا دەدرێت’’\nیەکەم/ نوێژی هەینی لەمزگەوتەکانی سنووری پارێزگای هەولێر ڕێگە پێدراوە، بەپێی ڕێنماییە تەندروستییەکان و ڕێکارەکانی خۆپارێزی و ئەو مەرجانەی خوارەوە:-\nدووەم/ سەرجەم دوکان و بازاڕ و مۆڵ و تەواوی ئەو شوێنانەی بۆ خزمەتی هاوڵاتییان کراوەن، دەبێت ڕێنماییە تەندروستییەکان و ڕێکارەکانی خۆپارێزی جێبەجێبکەن و ڕێگەنەدەن هیچ کەسێک بەبێ بەستانی (دەمامک) بچێتە ژوورەوە، هەروەها خۆشیان (دەمامک) ببەستن، بەپێچەوانەوە ڕێکاری یاساییان بەرامبەر دەگیرێتەبەر.\nسێیەم/ چێشتخانە، کافتریا، شوێنە گەشتیارییەکان، دەبێت پابەندی ڕێنماییە تەندروستییەکان و ڕێکارەکانی خۆپارێزی و بەستانی (دەمامک) و سەرجەم ئەو مەرج و ڕێنماییانەبن کە شارەوانییەکان و دەستەی گەشت و گوزار بۆیانی دیاریکردووە، بەپێچەوانەوە ڕێکاری یاساییان بەرامبەر دەگیرێتەبەر.\nچوارەم/ شۆفێری ئۆتۆمبێلەکانی (تایبەت، بارهەڵگر، کرێ) دەبێت پابەندی ڕێناماییە تەندروستییەکان و ڕێکارەکانی خۆپارێزیبن و لەکاتی هەبوونی سەرنشین لەگەڵیان پێویستە شوفێر و سەرنشین (دەمامک) ببەستن، هەر کەسێک سەرپێچی بکات، بەپێی بڕیاری بەیانی ژمارە(48)ی ساڵی 2020ی وەزارەتی ناوخۆی حکومەتی هەرێمی کوردستان، شۆفێر ڕووبەڕووی ڕێکاری یاسایی دەبێتەوە.\nپێنجەم/ پێویستە هاوڵاتییانی سنووری پارێزگای هەولێر، بەڕەچاووکردنی ڕێکارەکانی خۆپارێزی (دەمامک) بەکاربهێنن و مەودای نێوانیان لە مەترونیوێک کەمترنەبێت، هەرکەسێک لەدەرەوەی ماڵی خۆی بەبێ (دەمامک) ببینرێت بەپێی بڕیاری بەیانی ژمارە(48)ی ساڵی 2020ی وەزارەتی ناوخۆی حکومەتی هەرێمی کوردستان، ڕووبەڕووی ڕێکاری یاسایی دەبێتەوە.\nشەشەم/ ئەو شوێنانە بەداخراوی دەمێنەوە و ڕێگەپێدراونین:-\nحەوتەم/ هاتووچۆ لە نێوان پارێزگای هه‌ولێر له‌گه‌ڵ پارێزگاكانی دیكه‌ی هه‌رێمی كوردستان و عێراق کراوە دەبێت بۆ حاڵەتی پێویست، بەڵام لە ئێستادا هاتنی گروپی گەشتیاری بەکۆمەڵ بەداخراوی دەمێنێتەوە و ڕێگە پێدراو نییە.


مانگرتن و كۆبوونه‌وه‌ی كرێكارانی ئاو و ئاوه‌ڕۆی به‌نده‌رخومه‌ینی – کۆمەڵە\nمانگرتن و كۆبوونه‌وه‌ی كرێكارانی ئاو و ئاوه‌ڕۆی به‌نده‌رخومه‌ینی\nكرێكارانی ئاو و ئاوه‌ڕۆی به‌نده‌رخومه‌ینی، ڕۆژی سێشه‌ممه ٢٢ی ڕه‌زبه‌ر، له ناڕه‌زایه‌تیی به په‌رداخت نه‌كرانی بڕی چه‌ندین مانگ حه‌قده‌ست و حه‌قی بیمه‌كانیان، ده‌ستیان له‌كار كێشایه‌وه و له به‌رامبه‌ر ئه‌م ناوه‌نده كۆبوونه‌وه.\nبه وته‌ی كرێكارانی ناڕازیی، له‌م بارودۆخه ناله‌باره ئابوورییه‌ی ئێستا و به سه‌رنج دان به چوونه‌سه‌ره‌وه‌ی ڕۆژ له‌گه‌ڵ ڕۆژی قیمه‌تی پێداویستییه‌كانی ژیان، دواخرانی بڕی پێنج مانگ له حه‌قده‌سته‌كانیان كێشه‌وگرفتێكی زۆری بۆ خۆیان و بنه‌ماڵه‌كانیان پێكهێناوه. ده‌شڵێن: سه‌ره‌ڕای ئه‌مانه، چه‌ندین مانگه حه‌قی بیمه‌كانیشیان به سازمانی ته‌ئمینی ئیجتماعی په‌رداخت نه‌كراوه.\nكۆبوونه‌وه‌ی كرێكارانی فه‌زای سه‌وزی شاره‌داریی یاسووج\nزنجیری گه‌نده‌ڵیی ناو نیزامی كۆماری ئسیلامی


بومەلەرزەکەی هەڵبژاردن تەنها هەولێرو دهۆکی گرتەوە Speda Tv\nله پارێزگای هه‌ولێر سبه‌ی كرایه پشوو\nوه‌زیرى ته‌ندروستیى هه‌رێم: رۆژانه ده‌یان حاڵه‌تی ئۆمیكڕۆن له هه‌رێمی كوردستان پشتڕاست د…\nلە کۆیە هەشت تۆمەتبار دەستگیرکران\nخشته‌ی دابەشكردنی مووچە ڕاگەیەندرا\nسبه‌ی له‌م ناوچانه‌ی هه‌رێم پشووی فه‌رمییه\nبلیتەکانی جامی جیهانیی فیفا ٢٠٢٢ دەفرۆشرێت\nهەناردەکردنى نەوتى ھەرێمی کوردستان دەستی پێکردەوە\nدادگای باڵای فیدراڵیی عێراق، دانیشتنی تێڕاونین لە تانەکانی یەکەم دانیشتنی خولی پێنجەمی ئەن…\nکەشناسی هەرێم: دوای نیوەرۆ لە سەنتەری پارێزگاکان بەفر دەبارێت\nبومەلەرزەکەی هەڵبژاردن تەنها هەولێرو دهۆکی گرتەوە\nئاراس رواندزی 10/11/2021 - 20:12 بڵاوکراوەتەوە لە وه‌رزش\nلەماوەی چەند هەفتەی رابردوو هەڵبژاردنی دەستەی کارگێڕی یانەکانی کوردستان ئەنجامدرا، لە سلێمانی دۆخەکە هیچ نەگۆڕاوو هەمان کەسانی پێشوو دەرچوونەوە، وەک ئەوەی کارەکتەرە سەرەکیەکانی ئەو یانانە خاوەنی زۆرترین دەسکەوت و شانازی بووبن و بە دەنگ پێدانەوەیان پاداشت کرابن! لە هەولێرو دهۆکیش گۆڕانکارییەکان وەک روودانی بومەلەرزە بوون.\nساڵانێکی دوورو درێژ بوو یانەکانی کوردستان لەلایەن کەسانێکەوە بەڕێوە دەبران تەنانەت ئاوێنەش لە بینینی دەموچاویان بێزار ببوو، هۆشداریدان و هاوارو توڕەیی مێدیاکاران بەگشتی، ژینگەیەکی باشی دروستکرد، بۆ ئەوەی بەر لەم پڕۆسەیە ئیڕادە دروست بێت و گۆڕانکاری بێتە کایەوە.\nبومەلەرزەکەی هەولێر 9 پلە بوو\nلە هەولێری پایتەخت بەهێزی بومەلەرزەکە گەورەترین گۆڕانکاری لە هەیکەلی کارگێڕی تیپەکەی قەڵاو منارە دروستکرد، کۆمەڵێک گەنج و وەرزشکاری راستەقینە هاتنە پێش و توانیان زۆرینەی دەنگەکان ببەنەوە، وێڕای دەرچوونەوەی دکتۆر عەبدوڵڵاش کە شازدە ساڵ سەرۆکایەتی یانەکەی کرد، بەڵام دەستیلەکارکێشایەوە، بەو هەنگاوەش دەسکەوتێکی دیکەی خستە سەر کۆی ئەو شانازی و سەروەرییە زۆرانەی کە لە ماوەی رابەرایەتیکردنی یانەکە بەدەستیهێنا بوو. ئێستا یانەکە کەوتە دەستی کۆمەڵێک لاوی وەرزشکار کە بە کوڕی یانەکە ئەژمار دەکرێن، بە گوتەی خۆیان بەرنامەکانیان بە شێوەیەکە لە رووی داراییەوە دەتوانن پشت بە خۆیان ببەستن، بە بڕوای من ئەوە یەکێکە لە پایەو فاکتەرە گرنگەکانی سەرکەوتن، بە مەرجێک توانای جێبەجێکردنیان هەبێ، چونکە لە ماوەی ساڵانی رابردوو گرفتی دارایی گەورەترین لەمپەری بەردەم بەرەوپێشچوونی یانەکە بووە.\nلێرەدا دوو شت بەلای منەوە گرنگە کە پێویستە دەستەی نوێ کاری لەسەر بکەن، شەفافیەتی دارایی کە بەشێوەیەک ساڵانە خەرجی و داهاتەکان بخەنە ڕوو، هەروەها دانانی بناغەیەکی پتەو، ئەویش بە کردنەوەی فێرگە و ئەکادیمیای جۆراو جۆر، بەو مەرجەی ئەو کەسانەی بەڕێوەی دەبەن ئەزمووندارو لێهاتوو بن، تاکە ترسی من لەو دەستەیە ئیدارەدانە، چونکە تەواوی ئەندامانی دەرچوو ئەزموونیان تەنها لە وەرزش هەیە، لێ شارەزایی لە کایەکە بێ هەبوونی ئەزموون لە بەڕێوەبردن، دوور نیە ریسەکە بکاتەوە بە خوری!\nدهۆکیش بڕیاری گۆڕانکارییدا\nلە دهۆکیش گۆمەکە بە تەواوی شڵەقاو گۆڕانکاری گەورە ڕوویدا، وێڕای گۆڕینی سەرۆک، هەردوو یاریزانی پێشووی هەڵبژاردەی تۆپی پێی عیراق (خالید موشیر و جاسم حاجی) یش بوونە ئەندامی دەستەی کارگێڕی، ئەوەش خۆشحاڵی شەقامی وەرزشی ئەو شارەی لێکەوتەوە.\nلە سلێمانی شنەبا بوو!\nئەوەی لەم هەڵبژاردنە مایەی نیگەرانی و نیشانەی پرسیار بوو، چەقبەستووی دۆخی یانەکانی سلێمانی و روونەدانی هیچ گۆڕانکارییەک بوو لە شارێک کە هەمیشە یاخیەو حەز بە نوێبوونەوەو گۆڕان دەکات! راستی من بەلامەوە سەیرە وەرزش لەو دەڤەرە ئازیزە لە پاشەکشەدایە، یانەی سلێمانی دایک کە دەبوو لە نایابی عیراق بێ، ئێستا لە خولی پلە دووی کوردستان یاری دەکات! لە وەرزشەکانی دیکەش ئەو شارە خۆشەویستە بە گشتی ئاستی لە داکشاندایە، سەرانی یانەکانی دیکەش بە هەمان شێوە کارێکیان نەکردووە کە شایستەی چەند بارە دانانەوە بن، من نیگەرانم کە گڕی ئەو شۆڕشە سپیە سلێمانی نەگرتەوە، بۆیە پێویستە مێدیاکارانی ئەو دەڤەرە سارد نەبنەوەو رژدتر بن و بە گوڕوتینێکی زیاتر فشار لە دەسەڵاتدارانی ئەو شارە بکەن، چونکە روونە کە ئیڕادەی گۆڕانکاری بێ ئۆکەی حزبی باڵادەست بەدی نایەت.\nبە شێوەیەکی گشتی دەکرێ بڵێین ئەو هەڵبژاردنە مێژوویی بوو، چونکە دوای ئەو هەموو ساڵە، توانی لە هەندێ شوێن گۆڕانکاری ریشەیی بێنێتە کایەوە، لە هەمووشی گرنگتر دەرگایەکی گەورەشی واڵا کرد، بۆ ئەوەی لە داهاتووی نزیکدا ئەو شۆڕشە سپیە پەل بهاوێژێت و تەواوی دامەزراوە وەرزشیەکانی دیکەش بگرێتەوە.


ئێكه‌مين ديدارا كورته فيلمان دێ هێته گێران – خەدەنگ\nبریاره ئه‌ڤرۆ ڕۆژا سێشه‌مبێ ڕێكه‌ڤتى (26/11/2019) لده‌مژمێر (4:00) ئێڤارى، ڕێڤه‌به‌ریا هونه‌رێ سینه‌مایێ ل باژێرێ هه‌ولێرێ ڕێوره‌سمێن ئێكه‌مین دیدارا نێڤه‌وله‌تى یا كورته فیلمێن ئه‌نیمه‌یشن ل (ئیمپایه‌ر ـ فاملى مۆل) ب گێریت.\nڕێڤه‌به‌رێ هونه‌رێ سینه‌مایێ به‌رێز (شاخه‌وان مسته‌فا) ژبۆ كه‌نالێن ڕاگه‌هاندنێ گۆت: د ئه‌ڤێ دیدارێدا نێزیكى (50) كورته فیلم ژ هه‌رێما كوردستانێ و (17) كورته فیلمێن دیتر ژ وه‌لاتێن جوداجودا دێ به‌شداربن.\nCategory: نوچەTag: سينه‌مافيلمهه‌ولێر by Diler Ahmed


مێسی ویستی جێهێشتنی بەرشەلۆنەی هەبوە\n10/9/2019 11:17:00 AM 9211 جار خوێندراوەتەوە\nلیۆنێل مێسی ئەرجەنتینی و یاریزانی یانەی بەرشەلۆنەی ئیسپانی ئاشكرایدەكات كە پێنج ساڵ لەمەوبەر زۆر نزیك بوە لەوەی یانەی بەرشەلۆنە بەجێبهێڵێت، چونكە هەستی بە ماندوبونی زۆر كردوەو لەسەر ئەوەی بەردەوام هەواڵی ناڕاست لەبارەیەوە بڵاوكراوەتەوە و تۆمەتباركراوە بە خۆدزینەوە لە پێدانی باج.\nلە میانەی لێدوانێكیدا بۆ رادیۆی كەتەلۆنیا مێسی وتی.. "من بیرم لە جێهێشتنی بەرشەلۆنە كردۆتەوە، بە تایبەت لە وەرزی 23013 بۆ 2014، چونكە بەردەوام لە لایەن دادگاوە تۆمەتبار دەكرام بەوەی كە خۆم لە پێدانی باج دزیوەتەوە، ئەمەش بۆخێزانەكەم زۆر سەخت بو، وە خەڵكی لە دۆخی ئێمە تێنەدەگیشتن، وە بەردەوام رۆژنامەكان هەواڵی درۆیان لەو بارییەوە بڵاودەكرەوە".\nمێسی وتیشی.. "بەهۆی بەرشەلۆنەوە نەبوە كە بیرم لە رۆیشتن كردۆتەوە، بەڵكۆ بەهۆی زۆر تاوانباركردنم لەسەر پێنەدانی باج، بیرم لە جێهێشتنی ئیسپانیا دەكردەوەو دەمویست لەو وڵاتە ڕزگارم بێت، وە هەستم بە سوكایەتییەكی زۆر دەكرد كە بەرامبەرم دەكرا، بۆیە دەمویست یانەكەم جێبهێڵم، بەڵام بەهۆی نەبونی هیچ بۆندێكەوە كە پێشكەشم بكرێت، مانەوەم لە یانەكەم هەڵبژارد".\nلە كۆتایدا كاپتنەكەی یانەی بەرشەلۆنە وتی.. "لە ئێستادا كێشەم نەماوە لەگەڵ ئەم وڵاتەو خێزانەكەم و منداڵەكانیشم حەز بە ژیان دەكەن لە ئێسپانیا و بە دۆخێكی هێمندا تێدەپەڕین و منداڵەكانم لێرە گەورە بون نایانەوێت ئیسپانیا جێبهڵن، بۆیە دەمێت لە بەرشەلۆنە واز لە یاریكردن بهێنم".\n#بەرشلۆنە #مێسی #لێدوانی یاریزان\nریاڵ مەدرید لە ژێر هەڕەشەدایە\nبەرشەلۆنە نایەوێت بێ دەستكەوت بەرەو میلان گەشت بكات\nریاڵ مەدرید هێرشبەرێكی پریمەرلیگی دەوێت\nدوبارە ئەگەری دواخستنەوەی یاریی كلاسیكۆ لەئارادایە


کۆمپانیای Meizu سێ مۆبایلی ئاست بەرزی نوێی ڕاگەیاند – کەی ئای تی ئێن\n|بەپەلە| HTC ڕۆژی ١٩ی ئەم مانگەی داناوە بۆ کۆنگرە وناونیشانەکەی (Join HTC to see what is next)\nکۆمپانیای LG مۆبایلی LG Candyـی ڕاگەیاند بە کۆمەڵێک تایبەتمەندی مامناوەند و نرخی 98 دۆلار\nۆردپرێسی ٣.٨ وەشێندرا + چی نوێ هەیە؟\nکۆمپانیای OnePlus ڕوونمای جۆری QHD OLED ـی بە خێرایی 120 هێرتزەوە تایبەت بە مۆبایلە زیرەکەکان ڕاگەیاند\nلیستی ئەو کاتژمێرە زیرەکانەی ئەپڵ کە پشتگیری لە وەشانی watchOS 7 دەکەن\nداهاتی خزمەتگوزارییەکانی ئەپڵ لە چارەکی دووەمی ئەمساڵدا ژمارەی پێوانەیی تۆمارکرد\nبە وێنە ئایپاد مینی لەناو دەستان!\nژمارەی بەژداربووانی خزمەتگوزاری Apple Music گەیشت بە 60 ملیۆن بەژداربووی ڕاستەقینە\nلەگەڵ Google تاسەی نێو شەقامەکان ببینە!\nڕاپۆرت:جه‌نگی نێوان كۆمپانیاكانی بواری ته‌كنه‌لۆژیا به‌ره‌و كوێ؟\nتێسلا بارهەڵگری (سێمی) ڕاگەیاند\nزنجیرە مۆبایلی Huawei Nova 6 بە کامێرای ئاست بەرز و نرخی گونجاوەوە نمایشکران\nگەشەسەندنی کامێرای مۆبایل لە ماوەی ٥ ساڵدا!\nمۆبایل و تابلێت 24, ئه‌یلول 2021\nکۆمپانیای Meizu زنجیرەی Meizu 18 نوێ کردەوە بە هەر سێ بەرهەمی Meizu 18S و Meizu 18S Pro و Meizu 18X، هەموویان ڕوونمای تێکڕای نوێ بوونەوەی بەرز لە خۆ دەگرن و چیپسێتی ئاست بەرزی سناپدراگۆنیان لەسەر جێگیر کراوە و پشتگیری لە بارگاوی کەرەوەی خێرا دەکەن\nجۆری ئێس و ئێس پرۆ چیپسێتی سناپدراگۆن 888 پڵەسیان لەسەر جێگیر کراوە و ژووری هەڵمین بۆ سارد کردنەوەی پرۆسێسەری مۆبایلەکە و 12 گێگابایت ڕام لە جۆری LPDDR5 و بیرگەی جۆری UFS 3.1 بەردەست دەبن\nجۆری ئێس پرۆ ڕوونمایەکی قەبارە 6.7 ئینجی لە جۆری Super AMOLED لە خۆ دەگرێت بە تێکڕای نوێ بوونەوەی 120 هێرتز و تێکڕای وەڵامدانەوەی دەست لێدانی 240 هێرتز و ڕوونی 1,440 * 3,200 پێکسڵ و بڕوانامەی +HDR10 و ڕووناکی تاوەکو 1,300 نێت\nکامێرای سەرەکی دواوەی ڕوونی 50 مێگاپێکسڵە بە هەستەوەری سامسۆنگ ISOCELL GN1 و پشتگیری کردن لە تۆمار کردنی ڤیدیۆ بە ڕوونی 8K، هەروەها کامێرای گۆشە فراوان بە ڕوونی 32 مێگاپێکسڵ لە خۆ دەگرێت و توانای هەیە وێنەی ماکرۆش بچرکێنێت\nکامێرایەکی تێلەفۆتۆ بە ڕوونی 8 مێگاپێکسڵ لە خۆ دەگرێت بۆ 3.5 هێندە نزیککردنەوەی جۆری ئۆپتیکاڵ و هەستەوەری سێ دووری لە خۆ دەگرێت بە یارمەتی ژیری دەستکرد بۆ پێوانە کردنی شتەکان، هەروەها کامێرای سێڵفی ڕوونی 43 مێگاپێکسڵە بە هەستەوەری سامسۆنگ ISOCELL GH1\nپاترییەکی قەبارە 4,500 مللی ئەمپێر/کاتژمێری لە خۆ دەگرێت و پشتگیری لە بارگاوی کەرەوەی خێرا بە هێزی 40 وات لە ڕێگەی وایەرەوە دەکات و پشتگیری لە بارگاوی کەرەوەی بێتەلیش دەکات\nجۆری ئێس، ڕوونمایەکی قەبارە 6.2 ئینجی لە جۆری Super AMOLED بە ڕوونی +1440 پێکسڵ لە خۆ دەگرێت و پشتگیری لە تێکڕای نوێ بوونەوەی 120 هێرتز دەکات و تێکڕای وەڵامدانەوەی دەست لێدانی بریتییە لە 240 هێرتز و ڕووناکی تاوەکو 1,300 نێتە، جۆری ئێس و ئێس پرۆ نەوەی دووەمی هەستەوەری پەنجەمۆری ژێر ڕوونما لە خۆ دەگرن کە توانای هەیە لە ماوەی تەنها 0.1 چرکەدا مۆبایلەکە بکاتەوە\nکامێرای سەرەکی دواوەی ڕوونی 64 مێگاپێکسڵە بە هەستەوەری IMX682 و کامێرای گۆشە فراوان بە ڕوونی 16 مێگاپێکسڵ لە خۆ دەگرێت و کامێرایەکی تێلەفۆتۆ بە ڕوونی 8 مێگاپێکسڵ لە خۆ دەگرێت بۆ 3 هێندە نزیککردنەوەی جۆری ئۆپتیکاڵ و کامێرای سێڵفی ڕوونی 20 مێگاپێکسڵە\nپاترییەکی قەبارە 4,000 مللی ئەمپێر.کاتژمێری لە خۆ دەگرێت و پشتگیری لە بارگاوی کەرەوەی خێرا بە هێزی 36 وات دەکات و پشتگیری لە بارگاوی کەرەوەی بێتەل ناکات\nجۆری ئێکس، ڕوونمایەکی قەبارە 6.67 ئینجی تەخت لە جۆری OLED بە ڕوونی 1,080 * 2,400 پێکسڵ و تێکڕای نوێ بوونەوەی 120 هێرتز و تێکڕای وەڵامدانەوەی دەست لێدانی 360 هێرتز لە خۆ دەگرێت\nچیپسێتی سناپدراگۆن 870 لەسەر جێگیر کراوە و ڕامەکەی لە جۆری LPDDR4x ـە و بیرگەی لە جۆری UFS 3.1 ـە\nکامێرای سەرەکی دواوەی ڕوونی 64 مێگاپێکسڵە بە هەستەوەری ISOCELL GW3 و کامێرای گۆشە فراوان بە ڕوونی 8 مێگاپێکسڵ و کامێرای قووڵی بە ڕوونی 2 مێگاپێکسڵ، هەروەها کامێرای سێڵفی ڕوونی 13 مێگاپێکسڵە\nپاترییەکی قەبارە 4,300 مللی ئەمپێر/کاتژمێری لەسەر جێگیر کراوە و پشتگیری لە بارگاوی کەرەوەی خێرا بە هێزی 30 وات دەکات\nنرخی جۆری ئێس پرۆ بۆ بیرگەی 128 گێگابایت و ڕامی 8 گێگابایت بریتییە لە 710 دۆلار، بۆ بیرگەی 256 گێگابایت و ڕامی 8 گێگابایت بریتییە لە 775 دۆلار، بۆ بیرگەی 256 گێگابایت و ڕامی 12 گێگابایت بریتییە لە 835 دۆلار\nنرخی جۆری ئێس بۆ بیرگەی 128 گێگابایت و ڕامی 8 گێگابایت بریتییە لە 560 دۆلار، بۆ بیرگەی 256 گێگابایت و ڕامی 8 گێگابایت بریتییە لە 620 دۆلار\nجۆری ئێکس نرخی بۆ بیرگەی 128 گێگابایت و ڕامی 8 گێگابایت بریتییە لە 400 دۆلار، بۆ بیرگەی 256 گێگابایت و ڕامی 8 گێگابایت بریتییە لە 433 دۆلار و بۆ بیرگەی 256 گێگابایت و ڕامی 12 گێگابایت بریتییە لە 465 دۆلار


Home›وەرزش›ناوخۆیی› وێنە: ببینن سه‌رۆكى ئۆڵۆمپى هه‌رێم چی لێهاتووە\nسه‌ڵاح حه‌سه‌ن خه‌سره‌و\nبه‌هۆى كه‌وتن و ئازار پێگه‌یشتن به‌سه‌ر و ده‌ستى و كاریگه‌رییه‌كانى كه‌وتنه‌كه‌ى، سه‌رۆكى لیژنه‌ى ئۆڵۆمپى هه‌رێمى كوردستان/ عێراق له‌نه‌خۆشخانه خه‌وێنراوه و وابڕیاره سبه‌ى نه‌شته‌رگه‌ری سه‌رى بۆ بکرێت.\nبه‌ر له‌مانگ و نیوێك مامۆستا سه‌ڵاح حه‌سه‌ن خه‌سره‌و سه‌رۆكى لیژنه‌ى ئۆڵۆمپى هه‌رێم كاتێك له‌ماڵه‌كه‌ى خۆیدا سه‌رقاڵى چاككردن و رێكخستنه‌وه‌ى داره‌كانى نێو باخچه‌كه‌یان ده‌بێت له‌سه‌ر په‌یژه‌یه‌ك ده‌كه‌وێت و ئازارى زۆرى پێده‌گات به‌تایبه‌تى به‌سه‌رى كه ده‌شكێت و سه‌ره‌نجام له‌نه‌خۆشخانه چاره‌سه‌ر ده‌كرێ و به 14 ته‌قه‌ڵ سه‌رى ده‌دورێته‌وه.\nدوو رۆژ له‌مه‌وبه‌ر به‌هۆى كاریگه‌رییه‌كانى ئه‌م كه‌وتنه‌وه، دووباره به‌هۆى بێهێزییه‌وه كۆنتڕۆڵى خۆى له‌ده‌ست ده‌دات و بارودۆخى تێكده‌چێت و رووه‌وڕوو ده‌كه‌وێته سه‌ر زه‌وى و به‌مهۆیه‌وه ئازار به‌ڕووخسارى ده‌كه‌وێته‌وه و ده‌ستبه‌جێ ده‌گه‌یه‌نرێته نه‌خۆشخانه و دواى پشكنێكى ورد و هه‌ستیار پزیشكه‌كان ئه‌وه‌یان بۆ ده‌ركه‌وت كه له‌كاتى كه‌وتنه‌كه‌ى ئه‌مجاره‌یدا خوێن له‌نێو دوو ده‌مارى مێشكیدا مه‌یوه، ئێستاش له‌نه‌خۆشخانه‌ى پار له‌شارى هه‌ولێر خه‌وێنراوه و ئه‌مڕۆ 11ى حوزه‌یرانى 2020 ته‌واوى پشكنینه‌كانى بۆ كراوه و بڕیاره سه‌رله‌به‌یانى سبه‌ى هه‌ینى نه‌شته‌گه‌ریی سه‌رى بۆ بكرێ.\nتۆڕى هه‌واڵى سلێمانى (SNN Sport)، سه‌ردانى نه‌خۆشخانه‌ى پار-ى كرد و له‌وێ له‌ته‌ندروستى مامۆستا سه‌ڵاح حه‌سه‌ن خه‌سره‌و-ى سه‌رۆكى لیژنه‌ى ئۆڵۆمپى هه‌رێمى كوردستان/ عێراق-ى پرسى و ئه‌میش له‌باره‌ى كه‌وتنه‌كه‌ى و بارودۆخ و ته‌ندروستییه‌وه وتى: مانگ و نیوێك له‌مه‌وبه‌ر له‌باخچه‌ى ماڵه‌كه‌مدا له‌به‌رزى چه‌ند مه‌ترێك كه‌وتم و ئازارم پێگه‌یشت و سه‌رم شكا و پزیشكه‌كان چاره‌سه‌رى پێویستیان بۆكردم و پاش ئه‌وه ته‌ندروستیم باشبووەوه گه‌ڕامه‌وه ده‌وامى لیژنه‌ى ئۆڵۆمپى و بارودۆخم زۆر ئاسایی بوو”.\nهه‌روه‌ها وتى: رۆژى 9ى ئه‌م مانگه به‌هۆى كاریگه‌رییه‌كانى ئه‌م كه‌وتنه، له‌ناكاو بارودۆخم تێكچووه‌وه و دووباره له‌ماڵ كه‌وتم و ئه‌مجاره سه‌ر و رووخسارم زامدار بووه‌وه، ئه‌مجاره‌ش پشكنینێكى زۆرم ئه‌نجامدا، به‌پێى ئه‌نجامه‌كان ده‌ركه‌وت خوێن له‌مێشكم مه‌یوه و ده‌بێت نه‌شته‌گه‌ریم بۆ بكرێ و ئه‌وه‌بوو هاتومه‌ته نه‌خۆشخانه‌ى پار و له‌سه‌ر راسپارده‌ى كاك مه‌لا به‌ختیار و له‌سه‌ر ئه‌ركى كاك ده‌رباز كۆسره‌ت ره‌سوڵ سبه‌ى نه‌شته‌گه‌ریم بۆ ده‌كه‌ن و خوێنه مه‌یوه‌كه له‌سه‌رم ده‌رده‌كه‌ن، ئێستاش له‌نه‌خۆشخانه‌م پشكنینه‌كانى پێش نه‌شته‌رگه‌ریم بۆ ده‌كه‌ن، سوپاس بۆ خواى گه‌وره و هه‌موو لایه‌ك ته‌ندروستیم باشه و چاوه‌ڕوانى نه‌شته‌گه‌رییه‌كه و ئه‌نجامه‌كانى ده‌كه‌م”.\n“بارودۆخى وه‌رزش به‌مشێوه‌یه ناچێته‌سه‌ر”\nسه‌رۆكى لیژنه‌ى ئۆڵۆمپى هه‌رێم سه‌ره‌ڕاى بارودۆخى خۆى، خه‌مى بوارى وه‌رزش و چالاكییه‌كه وه‌رزشییه‌كانى بوو له‌هه‌رێم و به‌بێ ئه‌وه‌ى پرسیارى لێبكه‌ین، وتى: هه‌ست به‌نیگه‌رانى زۆر ده‌كه‌م كه حكومه‌تى هه‌رێم وه‌ك پێویست نایه‌ته هانامان، له‌ساڵى 2019ه‌وه تائێستا ئه‌وه بۆ نزیكه‌ى 9 مانگ هیچ بڕه پاره‌یه‌كى پێ نه‌داوین تا دابه‌شى سه‌ر یه‌كێتییه وه‌رزشییه‌كانى بكه‌ین و ئه‌وانیش چالاكى پێ بكه‌ن، كه پاره‌ت نه‌بێ به‌چى چالاكى بكه‌ین، ته‌نانه‌ت ناتوانین كرێى ئه‌و شوێنه‌ش بده‌ین كه باره‌گاى لیژنه‌كه‌یه، بارودۆخى وه‌رزش به‌مشێوه‌یه ناچێته‌سه‌ر، لێره‌وه پێشنیاز ده‌كه‌م حكومه‌تى هه‌رێم چاره‌سه‌رى پرسى وه‌رزش بكات، له‌به‌ر ئه‌وه‌ى لیژنه‌ى ئۆڵۆمپى گه‌وره‌ترین دامه‌زراوه‌ى وه‌رزشییه و ئێمه به‌رپرسین له‌هه‌زاره‌ها چالاكی وه‌رزشى و كۆمه‌ڵایه‌تى ئه‌م میلله‌ته”.


پارتی وەڵامێکى توندى یەکێتى دەداتەوە لەبارەى کەرکوکەوە و ئەو حزبە تۆمەتبار دەکات بەوەى "رێککەوتنى ژێر بەژێرى کردووە" بۆ مانەوەى راکان جبورى پارێزگارى کەرکوک.\nلقی 3ی پارتی لەکەرکوک لە رگەیەنراوێکدا کە دەست "ناس کورد" کەوتووە ئاماژەى بەوەکردووە، دەنگەکانى ئەوان لەکەرکوک لەدەنگەکانى یەکێتى و گۆڕان زیاترە.\nهەواڵى پەیوەندیدار: یەکێتی لەبارەى پۆستی پارێزگاری کەرکوک بە توندی وەڵامی پارتی دەداتەوە\nبەپێی دوا ئاماری كۆمسیۆن دەنگەكانی کاندیدمان لە بازنەی یەك (٣٧،٧٧٤) دەنگە ، باشە کام کاندیدی ئێوەو گشت لایەنەکانی دیکە لە کەرکوك لەو دەنگانەی کە کاندیدی سەرکەوتوی پارتیمان بەڕێز شاخەوان عبداللە بەرزترە ؟ ھەردوو کاندیدەکانی پارتی دیموكراتی كوردستان دیارن كە شاخەوان عبداللە و نجوی حمید بە ھەردوو (49631) دەنگیان بەدەست ھێناوە .\nدەنگەكانی دوو کاندیدی ( یەكێتی نیشتیمانی كوردستان + گۆران ) کە بە کۆی دەنگی دەنگدەرانی ھەردوو لایەن (٢٨٩٥٧) دەنگیان بەدەست ھێناوە ، ئەگەر دابەشی سەر دوو لایەنی هاوپیەیمانی كە لەم هەڵبژاردنە پێكەوە بەشداربوون ھی ھەر لایەنێکیان دەكاتە (14478) دەنگ کە بەدەستیان ھێناوە .\nناوی کاندیدە سەربەخۆیەکان کۆمسیون دیاری کردوون ، هەركاندیدێكی سەربەخۆ ، خۆی كاندید كردبێت دەنگی خەڵكی بێ لایەنی هێناوە وەکو سەربەخۆ نەك ھی ھیچ لایەنێکی سیاسی ، چونكە ئەو دەنگدەرەی كە دەنگی پێداوە دیارە سەر بە هیچ لایەنێكی سیاسی و بۆ ھیچ لایەنێکی دیاری كراو نییە و، ئەو دەنگدەرەش پڕ بەدڵ و ھەستی خۆی دەنگی بە كاندیدێكی سەربەخۆ داوە نەك بە ھیچ لایەنێکی سیاسی.


گۆڕان لەسەر رێککەوتنەکەیان چاوەڕێی دواین وەڵام و بڕیاری یەکێتی دەکات – basknet.org\nگۆڕان لەسەر رێککەوتنەکەیان چاوەڕێی دواین وەڵام و بڕیاری یەکێتی دەکات\nبزوتنەوەی گۆڕان دەیەوێت لە کۆبوونەوەی داھاتووی سەرکردایەتی ھاوبەشدا دواین بڕیار‌و وەڵام لە یەکێتی وەربگرێت بۆ چارەسەرکردنی کێشەو بەربەستەکانی بەردەم رێککەوتنەکانی نێوانیان.\nبڕیارە سبەینێ یەک شەممە سەرکردایەتی ھاوبەشی گۆڕان و یەکێتی لە گردی زەرگەتە لەشاری سلێمانی سەبارەت بە چەند پرسێکی نێوانیان کۆببنەوە و گۆڕانیش ھەوڵ دەدات دواین بڕیارو وەڵامی یەکێتی سەبارەت بە کێشەکانی نێوانیان بەدەست بھێنێت.\nلەوبارەیشەوە سەرکردەیەکی باڵای بزوتنەوەی گۆڕان کە پێی باش نەبوو ناوی ئاشکرا بکرێت، رایگەیاندووە:”چیتر گۆڕان دواخستن‌و دەستی دەستی پێکردن قبوڵ ناکات، چونکە جەماوەری گۆڕان نیگەرانن کە ئایا یەکێتی ئەو رێککەوتنەی نێوانمان جێبەجێ دەکات یان نا”.\nھەروەھا ئەو سەرکردەیەی گۆڕان رونیکردەوە کە گۆڕان دەیەوێت بزانێت ئەو کێشەو بەربەستانە چین لای یەکێتی کە ناتوانێت رێککەوتنەکە جێبەجێ بکات یان ئەو خاڵانە چین کە پێویستە زوو جێبەجێ بکات.\nھەروەھا سەرکردە باڵاکەی گۆڕان وتیشی:”ئێمە چاوەڕێ دەکەین لەو کۆبوونەوەیەدا دوا وەڵامی یەکێتی ببیستین کە بەرچاومان روون بێت ئەوان چی دەکەن‌و چۆن چارەسەری ئەو کێشەو بەربەستانە دەکەن کە بۆ رێککەوتنەکەمان ھاتوونەتە پێشەوە”.\nسەبارەت بە ئەگەری جێبەجێ نەکردنی رێککەوتنەکەیان لەگەڵ یەکێتی ئەو سەرکردەیەی گۆڕان جەختیکردەوە لەئەگەری جێبەجێ نەکردنی رێککەوتنەیان ئەوا ھەموو رێگەو ئەگەرەکانیان لەبەردەمدا کراوەیە.\nلەبارەی ئەو ئەگەرانە چی دەبن کە دەیگرنە بەر، سەرکردەکەی گۆڕان ئاشکرای کرد ھەموو ئەو رێککەوتن‌و ھەماھەنگییەکەی لە ھەولێرو سلێمانی‌و بەغداش ھەیانە پێداچوونەوەی پێدا دەکەن‌و ھەڵوێستی جدیان لەسەر دەبێت.\nگۆڕان یەکێتی\t2017-05-06


ژیواندن - ویکیپیدیا، ئینسایکڵۆپیدیای ئازاد\nژیواندن ، ژیاندن، (لە عەرەبی: تغذیە) ، ( لە ئینگلیزیدا Nutrition) و (لە فارسی: تغذیە)\nژیواندن چاوگێکی دەسکردە لە وشەی (بژیو)، واتە: گەیاندنی پێداویستییەکانی ژیان بە ئەندام یان تاکێکی گیاندار بۆ درێژە پێدانی ژیان. (بژیو: پێداویستی ژیان)\nبژیوی باش دەبێتە ھۆی گەشە، تەندروستی، تەمەن درێژی و شکۆفانەوەی مێشک و دەروونی مرۆڤ.\nبژیوی مرۆڤ دەبێ لەخۆگری پرۆتین ، چەوری ، کەربۆھیدرات ، ماکی کانی ، ڤیتامین ، ئاو بێت تا گەشە و تەندروستی خانەکانی لەشی مرۆڤ دابین بکات.\n١ بژیوی پیران\n٢ بژیوی منداڵ و تازەلاوان\nلە پیراندا بە ھۆی دابەزینی ڕێژەی چالاکی و سەرھەڵدانی نەخۆشی وبارودۆخی تایبەت، پێویستە سەرنجێکی زۆرتر بەژیانیان بدرێت. ڕاگرتنی باری تەندروستی و ساخلەمی، باری دەروونی و دابین کردنی بژیوی گونجاو لە گرنگترین تەوەرەکانی پێڕاگەیشتن به پیرانه.\nلەگەڵ بەرز بوونەوەی تەمەن، ڕێژەی پێداویستی وزە دادەبەزێت؛ ئەمە واتا کەم کردنەوەی خۆراکی وزەدەر، بەڵام ڕێژەی پێویستی مرۆڤ بە پرۆتەیین ناگۆڕیت، کە وابوو دەبێ ڕێژەیەکی بەرچاو لە پرۆتین، بە تایبەت پرۆتینی جۆرباش، بخرێتە ناو سەلەی خۆراکییانەوە.\nبژیوی منداڵ و تازەلاواندەستکاری\nئەم خۆراکانە لە بەرچاو بگرن: شیرەمەنی ، نان ، خورما ، پسکیت ، میوە ، ئاومیوە ، وشکەبار\nبەدبژیوی جۆرێک نەخۆشییە کە لە کەموکووڕی خۆراک یان عاداتی خۆراکی خراپەوە سەرھەڵدەدات. قەڵەوی ، کەمخۆری ، گەنەخۆری لە زەقترین دیاردەکانی بەدبژیوین.بە گوێرەی ئاماری ڕێکخراوەی تەندروستیی جیھانی بەدبژیوی گەورەترین ھۆکاری مەرگ و مری منداڵان لە جیھاندایە.\nگرنگترین ھۆکارەکانی بەدبژیوی لە دنیای ئەمڕۆدا، کەمی و خراپی خۆراکە؛ ھەڵبەت قاتی ، کەم ئاوی ، وشکی، شەڕ و ئافاتی کشتوکاڵ ئەوندەی تر کێشه‌که‌ی قورس کردووه. تەقینەوەی جەماوەر ، ھەژاری، رووتانەوەی شینکایی و ڕژیمی نالەبار و نه‌زانانه‌ی خۆراکیش ، دەورێکی گرنگ لە تەشەنە کردنی بەدبژیوی لە جیھاندا دەگێڕێ.\nبەدبژیوی لە وڵاتانی بەرەو پێشکەوتدا بواری بۆ نەخۆشییەکانی ڕاشیتیسم ، کواشیۆرکۆر ، کەمخوێنی و کوێری ( بە ھۆی کەمایەسی ڤیتامینC ) خۆش کردووە.بە گوێرەی ئاماری ساڵی ٢٠٠٤یونیسێف، کەمایەسی ئاسن لە ساوایانی ٦ تا ٢٤مانگە، ٤٠%تا٦٠% و کەمایەسی یۆد ١٠% تا١٥% لە سەر مێشک و ھۆشی منداڵان کاریگەرە. باشە بزانین کەمایەسی ئاسن و یۆد ساڵانە ١٨ ملیۆن منداڵی دواکەوتووی مێشکی له سەر دەستی کۆمەڵگاکانی جیھان به‌رهه‌م ده‌هێنێت.\nوەرگیراو لە «https://ckb.wikipedia.org/w/index.php?title=ژیواندن&oldid=738810»\nدواجار لە ١٢:٣٣ی ٢٤ی کانوونی یەکەمی ٢٠٢٠ دەستکاری کراوە\nئەم پەڕەیە دواجار لە ١٢:٣٣ی ٢٤ی کانوونی یەکەمی ٢٠٢٠ نوێ کراوەتەوە.


داخرانی رۆژنامەکان 167 رۆژنامەنووسی ئێرانی هێنایە دەنگ – زاگرۆس پۆست\nماڵەوە / ئێران / داخرانی رۆژنامەکان 167 رۆژنامەنووسی ئێرانی هێنایە دەنگ\nداخرانی رۆژنامەکان 167 رۆژنامەنووسی ئێرانی هێنایە دەنگ\nشه‌ممه 24 كانونی دووه‌م 2015\tئێران, هەواڵ 86 جار خوێنراوه‌ته‌وه\nپاش داخران و پێشگیری لە چالاكیی چەند رۆنامەیەك لەلایەن دادگاكانی ئێرانەوە، 167 رۆژنامەنووس لەناوخۆ و دەرەوەی ئێران لە بەیاننامەیەكدا لە بەرانبەر داخرانی رۆژنامەكان و بەرتەسك بوونەوەی ئازادیی چاپەمەنی لە ئێران ناڕەزایەتییان دەربڕی.\nلە ناوەڕۆكی ئەو بەیاننامەیەدا هاتووە و باس لە داخرانی دوو رۆژنامەی “مردم امروز” و “روزان” كراوە و واژۆكارانی ئەو بەیاننامەیە نووسیویانە: “راگەیەنەكان بە متمانەوە درێژە بەكاری خۆیان بدەن هەتا زەوق و ئەكتیڤی بۆ فەزای چاپەمەنی و رۆژنامەنووسیی ئێران بگەڕێتەوە هەتا راگەیەنەكان بتوانن بە كاری پیشەیی و پسپۆڕیی خۆیان هەواڵ ورووداوەكانی ئێران رووماڵ بكەن.”\nلە بەشێكی تری بەیاننامەی ئەو 167 رۆژنامەنووسەكەدا هاتووە: “داخران و پێشگرتنی چالاكیی رۆژنامەكانی ئێران، مافی ئازادیی رادەربڕین، رووماڵی هەواڵ و زانیاری و ئەمنیەتی پیشەیی رۆژنامەنووسانی پێشێل كردووە و لە كۆتاییدا سیاسەت و هەڵسوكەوتی دامودەزگەكانی ئێرانیان لە بەرانبەر رۆژنامە و رۆژنامەنووسانی ئێرانی مەحكووم كردووە و خوازیاری كەش و دۆخێكی ئەكتیڤ و بەدوور لە كۆت و بەندی ئەمنین.\nپاش هاتنە سەركاری حەسەن رۆحانی و دانی دروشم و بانگەشەی كرانەوەی فەزای سیاسی، فەرهەنگی و ئازادیی رادەربڕین، نەتەنیا بە كردەوە هەنگاوێك هەڵنەگیراوە، بەڵكوو فەزاكە بەرتەسكتر و ئەمنیەتی تر بووەتەوە.\nبەپێ ئاماری رۆژنامەنووسان و ناوەندەكانی داكۆكیكاری رۆژنامەنووسان لە ئێران لە 8 ساڵەی دەوڵەتی “حەمەد خاتەمی” (1376_1384) هەتاویی لە ئێران نزیك بە 10 رۆژنامە و بڵاڤۆك لە ئێران داخراون، لە ماوەی 8 ساڵ سەركۆمارئیی ئەحمەدی نەژاددا (1384_1392) 46 رۆژنامە، گۆڤار و چاپەمەنی لە ئێران داخراون، یان پێش بە چالاكییان گیراوە كە تەنیا لە رۆژهەڵاتی كوردستان جیالە گۆڤارە خوێندكارییەكان زیاتر لە 15 حەفتەنامە و دوو حەفتەنامە و بڵاڤۆك داخران.\nلە ماوەی زیاتر لە یەك ساڵی دەوڵەتی رۆحانیشدا بێجگەلە گۆڤارە خوێندكارییەكان 4 رۆژنامە بە فەرمی داخراون و پێش بە چالاكییان گیراوە.\nبەپێی ئامارە نافەرمییەكان لە ماوەی 18 ساڵدا زیاتر لە 60 رۆژنامە و بڵاڤۆكی جۆراوجۆر لە ئێران داخراون.


لەڕوداوێکی هاتووچۆدا شۆفێری ماتۆڕسکیلێک گیانی لەدەستدا\nبەڕێوەبەرایەتی پۆلیسی راپەڕین راگەیەندراوێکی لەبارەی گیانلەدەستدانی شۆفێرێکی ماتۆڕسکیل لە رووداوێکی هاتووچۆدا، بڵاوکردەوە.\nلەراگەیەندراوەکەدا ئاماژە بەوە کراوە، بەرەبەیانی ئەمڕۆ (یەکشەممە) لەناو شاری قەڵادزێ لەسەر شەقامی گشتی گەڕەکی ئاشتی ڕوداوێکی هاتوچۆ لە جۆری پێکدادان لەنێوان ئۆتۆمبیلێکی بارهەڵگر لە جۆری (کیا) و ماتۆڕسکیلێکی دوو تایە ڕویدا لە ئەنجامدا شۆفێری ماتۆڕسکیلەکە گیانی لەدەستدا.\nبەگوێرەی راگەیەندراوەکە، شۆفێری ماتۆڕسکیلەکە بەناوی (س،ح،ح) تەمەن 20 ساڵ لە ڕەگەزی نێر دانیشتووی شاری قەڵادزێ گەڕەکی ڕاپەڕین دوای ئەوەی توێکاری پزیشکی بۆ تەرمەکەی لە پزیشکی دادوەری قەڵادزێ ئەنجامدرا، ڕادەستی کەسوکاری کرایەوە.\nراگەیەندراوەکە روونیدەکاتەوە، مەلەفی لێکۆڵینەوە بۆ ڕوداوەکە کرایەوە و شۆفێری بەرهەڵگرەکەش بەناوی ( ع،و ) تەمەن 41 ساڵ دانیشتوی شاری قەڵادزێ گەڕەکی ئاشتی بەپێی مادەی 24 لەیاسای هاتووچۆ ڕاگیرا و لێکۆڵینەوە لە ڕوداوەکە بەردەوامە.\nئه‌م بابه‌ته  455 جار خوێندراوه‌ته‌وه


لائیسیتە ـ لە پێناوی سێکۆلاریسم لە قوتابخانەدا\nشۆڕشی فەڕەنسی کە لە ساڵی ١٧٨٩، روویدا، یاسایەکی بنەڕەتیی نوێی لە ساڵی ١٧٩١ لێکەوتەوە. لەم یاسا نوێیەدا باس لە پێویستیی دەسەڵاتی بێ ئەملاولای ئازادی بیروڕا لە دەوڵەتی نوێدا کرابوو. هەروەها گوترا خوێندنی گشتیش دەبێ پارێزەری ئەمە بێت. هۆکاری ئەم گۆڕانە نەفرەت و رقی هاوڵاتیان لە دۆخی باو بوو. دۆخێک کە تێیدا هاوڵاتیانی فەڕەنسی موجبور دەکران مل بدەنە سیاسەتی چینی ئەشراف کە تێکەڵ کرابوو بە روانگەی دوواکەوتوانە و بەهێزی کلیسای کاتۆلیک. گەلێک لە هاوڵاتیانەی وڵاتە کاتۆلیکەکان هەستیان بەوە دەکرد لە ژێر دیکتاتۆریەتی ئایینیدا دەژیان و ئەم دیکتاتۆریەتە بە هەمان ئەندازەی چینی ئەشراف جێگای نەفرەتی خەلکی بوون. کلیسا بە هاوکاری دەسەڵاتداران دەیتوانی ژیانی فیکریی نوخبە راوەستێنێ، ئەوان دەیانتوانی هاوڵاتیان ناچار بکەن پێملی دەسەڵاتی ملهوڕان بن. ئەوە زیاتر کلیسا و چینی باڵا بوون کە ببوونە ئامانجی رق و نەفرەتی خەڵکی، نەک باوەڕ بە خودا. رۆحی شۆڕشی فەڕەنسی روون و ئاشکرا بوو. ئەم رۆحە دەیگوت: ئازادی بیروباوەڕ مافی هەر مرۆڤێکە و بابەتێکی تایبەت بە ژیانی تاکەکەسیە. بۆیە ئەوەی لە فەڕەنسە روویدا و لە لایەن بیرئازادەکان، دەیستەکان، ئەگنۆستیکەکان و ئاتەیستەکان هاتنە گۆڕێ، لەچاو وڵاتانی دراوسێی ئەم وڵاتە خاوەن کاریگەری زیاتر بوو. بەڵام دەبێ هاوکات دان بەوەیشدا بنێین گۆڕانکارییەکان کاریگەریی گەورەیان دانا لەسەر وڵاتانی وەک بێلژیک، سپانیا، ئیتالیا و هەندێ وڵاتی تریش کە کلیسای کاتۆلیک بەسەریاندا زاڵ بوو.\nلە دووای ئەوەی ناپلیۆنی یەکەم کە بۆ خۆی لە شۆڕشی فەڕەنسەدا بەشداری کردبوو و لە ساڵی ١٨٠٤ بوو بە ئیمپراتۆری وڵات، ئایدیا شۆڕشگێڕییەکان ئەهوەن بوونەوە. ئەو لەگەڵ پاپ لەسەر ئەوە سازان کە پرینسیپە نوێیەکان وەها بخوێندرێنەوە نەبنە هۆی کێشە لە نێوان کلیسا و دەوڵەتدا، بۆیە زۆرینەی شتەکان وەک جارانی خۆیان مانەوە. بەڵام لە ساڵی ١٨٢٦ ئەرکێک بە هەموو کۆمۆنەکانی فەڕانسە راسپێردرا بۆ ئەوەی خوێندنی سەرەتایی دابین بکەن، ئەمە بەناچار بەمانای رەچاوکردنی یاسای بنەڕەتی وڵات بوو. لە کاتێکدا لە ساڵی ١٨٣٣وە قوتابخانە گشتیەکان لە لایەن دەوڵەتەوە دابین و کۆنتڕۆڵ کران، بەڵام کلیسا تەنیا ئیزنی بەڕێوەبردنی قوتابخانە تایبەتییەکانی پێدرا. شۆرشی نوێ لە ساڵی ١٨٤٨، دەیتوانی ریفۆرمی نوێ لەگەڵ خۆی بێنێ، بەڵام لەجیاتی ئەمە، ساڵی دوواتر بە هۆی سەرکەوتنی سەڵتەنەتخوازەکان لە هەڵبژاردندا تێیدا یەکەمین برازای ئیمپراتور، ناپلیۆنی سێ بە شێوەی فەرمی وەک سەرۆککۆمارهەڵبژێردرا. ئەو سەرۆککۆمارەی سێ ساڵ دوواتر کودتای کرد و بوو بە ئیمپراتور. بەگشتی، ئەم رووداوانە بوونە هۆکاری گەرانەوەی ئەو ریفۆرمانەی وا لە بواری قوتابخانەدا کران.\nپرسیاری گەورەی جێی مشت و مڕ پێش لەهەر شتێک لەوێدابوو کە کلیسا چۆن و چەندە پشکی بەردەکەوت لە بواری ئایین و لە پەروەردەی ئەخلاقی لە قوتابخانەکاندا. لە بوارەکانی تردا ئەم مشت و مڕە کەمتر بوو. لە ساڵی ١٨٥٠، خەباتکارانی ئازادی بە هاوکاری ڤیکتۆر هۆگۆ (وەک کەسی یەکەم)، لە بەرامبەر هەموو ئەو هەوڵیە مونارکییانە راوەستان وا دەیانویست کلیسا خاوەن رۆڵێکی تایبەت بێت لە بەڕێوەبردنی پەروەردەی رۆحی و ئەخلاقی لە قوتابخانە گشتییەکاندا. بەڵام ئەوان تەنیا لە ئاستێکی تایبەتدا سەرکەوتنیان بەدەست هێنا. لە ساڵی ١٨٦٧، ناپیلیۆنی سێهەم لەگەڵ پاپ گەیشتنە رێکەوتنێک کە تێیدا سیاسەتی سکۆلاریستی لەبواری قوتابخانە کرایە قوربانی لەبەردەم سیاسەتی بەرامبەریدا. بە گوێرەی ئەم رێکەوتنە کلیسا رۆڵی خۆی بەتایبەت لە بواری قوتابخانە تایبەتییەکاندا دەپاراست.\nکاردانەوەکان سەریان هەڵدا. چەند سال دوواتر لە ساڵی ١٨٧١، چوارسەد هەزار هاوڵاتی فەرەنسی داوایەکیان واژۆکرد لەسەر 'لائیستیتە'.١١ ئەمە سەردەمی پڕ لە هەورازونشێوەکانی سیاسەت لە فەڕەنسە بوو و، 'کۆمۆنی پاریس'یش وەک دووا ئۆلتیماتۆم (یەکێک لە داواکارییەکانی ئەم بزووتنەوەیە ـ وەرگێری کوری) لە سەر جیاکردنەوەی کلیسا و دەوڵەت سەریهەڵدا. لە ساڵی ١٨٧٠، ئیمپڕاتۆری دووهەم کەوت و، جمهوری سێهەم سەریهەڵدا. لە ساڵەکانی دەیەی ١٨٧٠، قوتابخانە بوو بە شوێنی مشت و مڕی سیاسییەکان، چونکە دروشمی لائیستیە لە قوتابخانە، بابەتی ئەو لایەنانە بوو وا دەیانویست فەڕەنسە ببێ بە سیستمی کۆماری و، کلیسا لە دەوڵەت جیابکرێتەوە.\nقوتابخانە، ئایین و جمهوریی سێهەم\nلە جمهوریی سێهەمدا قوتابخانە بابەتی سەرەکی سیاسەت بوو. لەم جمهورییەدا 'جولز فێری' بوو بە وەزیری پەروەردە و فێرکردن. بەزوویی کابینەی وەزیرەکان هەندێ پێشنیاری یاسایی هێنا بۆ جیاکردنەوەی کلیسا و دەوڵەت و، فێری ئەو شانازییەی بەرکەوت بۆ ئەوەی رەوتی دەستپێکردنی فڕێدانی کلیسا لە زانکۆکان و، قەشەکانیش لە خوێندنی سەرەتایی دەستپێبکا. هەندێ ریفۆرمی تریش لە بواری خوێندندا کران، بۆ وێنە کچان بۆ یەکەم جار توانیان بچنە قوتابخانەی گشتی (لە شێوازی قوتابخانەی تایبەت بە خۆیان)و، بەم شێوەیە چینی مامناوەندی سەریهەڵدا. لائیسیتە کاکڵی ئەم گۆڕانانە بوو. لە ساڵی ١٨٨٢، ئۆرگانە چاوەدێرییەکانی دەوڵەتی، کە لەبواری ژینڕوانگەدا بێلایەن بوون، دامەران بۆ ئەوەی پەروەردە و راهێنانی رۆحی و ئەخلاقی لە قوتابخانەکان بگرنەئەستۆ و بەم شێوەیە کلیسا مەجبوور پاشەکشەی کرد. بەڵام هەروەها کلیسا بە پێچەوانەی یاساکا نوێیەکان راوێژیان دەدا چونکەهیچ ئاتەئسیتێکی لۆکاڵی ئەوانیان لە قوتابخانەکان دەرنەکرد. لە ساڵی ١٨٨٦، قوتابخانەی گشتی بە شێوەی یاسایی وەک قوتابخانەی سکۆلار راگەیەندرا. بەڵام تا پێش ١٩٠٥، جودایی نێوان کلیسا و دەوڵەت لە فەڕەنسە بە شێوەی فەرمی نەگەییە کۆتایی خۆی.\nهەر ریفۆرمێک، وەک پێشتر ئاماژەمان پێدا، رووبەڕووی هەڵوێست دەبووەوە. کاتۆلیکەکان خۆیان رێکخست بۆ ئەوەی شکستەکەیان قەربوو بکەنەوە. جا بۆیە بەتایبەت هەتا ساڵی ١٩١١ قوتابخانە بابەتی مشت و مڕی سیاسی بوو بە بێ ئەوەی سکۆلاریستەکان شکستی تیابخۆن. لە کاتی شەڕی یەکەمی جیهان، فەڕەنسە وەک یەکێک لە وڵاتانی هاوپەیمان وابەستە بوو بەو پێوەندە باشەی وا لەگەڵ وڵاتانی کاتۆلیک هەیبوو و، ئەو هاوپەیمانییە نەتەوەییە دەروونییەی نێوان دەسەڵاتە سیاسی و ئایینیەکان بووە هۆی ئەوی کلیسا دۆخێکی نوێ پەیدا بکاتەوە. ئەمە بەوپەڕی خۆی گەیشت کاتێک لە کۆبوونەوەیەکی گەورەی کلیساکان لە ساڵی ١٩٢٥، داواکرا یاسا سکۆلارییەکان لاببرێنەوە و هەروەها داوای بێلایەنیان کرد لە سیستمی خوێندندا. هەڵبەت ئەم هەڵوێستە دژانە هەتا هەنووکەیش سەرکەوتنیان بەدەست نەهێناوە. سێ چوار ساڵ دووای ئەو کۆبوونەوەیە، ئەوان ستراتێژیان گۆڕی و رێکخراوێکیان پێکهێنا بۆ پاراستنی داواکانی قوتابخانە تایبەت و ئایینیەکان. پاپ لە راگەیەندراوێکدا قبوڵیکرد دەوڵەت قوتابخانە مەدەنییەکان بەڕێوەببات، رووداوێک کە بووە هۆی بەهێزبوونی بیری لائیسیتە لەو وڵاتانەی وا ئایینی مەسیحیی کاتۆلیک بەسەر سیستمی خوێندندا زال بوو. ئەمە بووە هۆی سەرهەلدانی رێکخراوی تر لە وڵاتانی کاتۆلیک کە لە پێناوی لائیسیتەدا خەباتیان دەکرد.\nچاکسازییەکان لە ساڵەکانی نێوان دوو شەڕی گەورەی جیهانیدا بەردەوامبوون و، لە ساڵی ١٩٣٦، لە فەڕەنسە ریفۆرمێک لە قوتابخانەدا کرا کە تێیدا خوێندنی ئایین رۆڵی راهێنانی خۆی لەدەستدا. لە کاتی دەسەڵاتی نگریسی دەوڵەتی 'ڤیچی' لە کاتی شەڕی دووهەمی جیهاندا هەموو ریفۆرمەکان سڕانەوە، بەڵام لەدووای شەڕ دیسان گەڕانەوە.\nمشت و مڕە ئایینیەکانی دووای شەڕ\nفەرەنسە لە دووای شەڕ بەردەوام لە ژێر کاریگەریی مشت و مڕەکانی نێوان ژینڕوانگە جۆراوجۆرەکان بوو سەبارەت بە شوێنی قوتابخانە لە کۆمەڵگادا. لە لایەک ژینڕوانگە دونیاییەکان دەبینران بە لائیسیتە لە پیش هەموویانەوە و بەو یارمەتییە گەورەیەی لە لایەن حیزبە سۆسیالیستییەکانەوە وەریاندەگرت و، لە لایەکی ترەوە کاتۆلیکەکان بە بێ یارمەتییەکی تایبەتی سیاسی. هەر دوو لا خاوەن رێکخراوی پان وبەرینی دایک و باوکان بوون بۆ بەرەوپێشبردنی ئایدیای خۆیان. بەرەی لائیسیتە هەوڵیدەدا قوتابخانە لە خوێندنی ئایین رزگاربکا و کاتۆلیکەکانیش دەیانویست ئایین وانەی قوتابخانە بێت. بەرەو کۆتایی ساڵەکانی ١٩٥٠، کێبەرکێکە گەیشتە ئەوپەڕی خۆی و، لە ساڵی ١٩٥٩، زیاتر لە یەک میلیۆن دایک و باوک لەلایەن لائیسیتەکانەوە رێکخران بۆ ئەوەی بەشی گشتی قوتابخانەکان بپارێزن لە بەشی تایبەت کە بەردەوام بازاڕیان زیادی دەکرد. لە ساڵی ١٩٥٩، دە میلیۆن و هەشتسەد هەزار واژۆ کۆکرایەوە لە دژی ئەو داواکارییەی وا دەیگوت بەشی تایبەت دەبێ هاوڕیزی بەشی گشتی بێت. ئەمە، ئەو سەردەمە بەشی زۆرینەی دایک و باوکانی فەڕەنسی دەگرتەوە. بە گۆڕانی یەک لە دووای یەکی دەوڵەتەکان ئەم دوو بەرەیە بەتووش سەرکەوتن یاخود شکستەوە دەبوون، بەڵام لائیسیتە و هێزی چەپ توانیان پێشکەوتنی زیاتریان بەربکەوێ. لە ساڵی ١٩٧٢، سەدهەزار کەس لە سەر شەقام بۆ بەرگری لە لائیسیتە خۆپیشاندانیان کرد و، لە ساڵی ١٩٩٤یش هەمان رادە خەڵک هاتنە سەر شەقام.\nمێژووی ئەوەی چلۆن چێکردنی دەوڵەتی مودێڕن، وەک لە فەڕەنسە ئەنجامدرا، توانی ئایدیا دونیاییەکان سەبارەت بە ژیانی گشتی بپارێزێ، خۆی بە چەندان شێوە جێگای سەرنجە. ئێمە دەبینین کە دوڵەتی فەڕەنسە لە چاو دەوڵەتی ئامریکا لەم بوارەدا توانی زیاتر بێلایەن بێت. پێش لەهەر شتێک خودی سەرکەوتنی ریفۆرمەکان مێژوویەکی جێی سەرنجە کە پیشانی دەدا گواستنەوە لە دەسەڵاتی ئایین بەسەر بەشی گشتیدا بەرەو بێلایەنی لەم بوارەدا هەوڵێکی بێوچان و دوورودرێژ بووە. دووهەم، ئەوەیکە مێژوو نیشانی دەدا چلۆن ژینڕوانگە و پەروەردە دەتوانن هێزی بەهێزی جەماوەر هانبدەن. سێهەم، مێژوو گرینگی و دژواریی ئەو رەوتە پیشاندەدا کە رەچاوکردنی ئازادیی ژینڕوانگەکان کاتێک هەمان ئازادی بۆ ئایینەکانیش رەچاوکراوە دەتوانێ چەندە دژواربێت. ئەمە ئەمڕۆکە لە فەڕەنسە خۆی بە جوانی جارێکی تر پیشاندەداتەوە کاتێک موسوڵمانە گەنجەکان نایانەوێ بە بێ حیجاب بچن بۆ قوتابخانە. لەمێژە ئەمە وەک کێشەیەک لە سیاسەتی ژینڕوانگەی فەڕەنسیدا ماوەتەوە کە ئەو گرووپانەی لە ماڵەوە بە نەریتێکی تایبەت منداڵانی خۆیان باردێنن، ناتوانن حسێب لەسەر ئەوە بکەن کە لە لایەن دەوڵەتەوە یارمەتی بدرێن. ئەگەرچی دەوڵەت ئەو دەرفەتەیان دەداتێ کە لە قوتابخانە تایبەتییەکاندا رەچاوی ئەم نەریتەی خۆیان بکەن، هەڵبەت تا ئەو شوێنەی بۆ خۆیان پارەکەی دابیندەکەن.\n١١ـ وەرگێڕانی 'لائیسیتە' بۆ سەر زمانی نۆروێژی ئاسان نایێت بەدەستەوە، بەڵام وەک ناوەڕۆک بەو مانایە دێت کە چوارچێوەیەکی دونیایی و سکولارە بۆ خوێندن و پەروەردە و، پێشمەرجە بۆ ئەوەی هەمووان بتوانن لە مافی ئازادی بیروڕا بەهرەمەند بن. ئەم دەستەواژەیە زیاتر پێوەندی هەیە بە قوتابخانەی بەدوور لە ئایین، بەڵام وەک بێلایەنی (لە بواری ژینڕوانگە) لە زیندان و خەستەخانە و بەشی سەربازی و... بەکاریش دەبرێ.


جۆرێکی خۆڕایی لە یاری پەبجی بۆ بەکارهێنەرانی کۆمپیوتەر بەردەستکرا – کەی ئای تی ئێن\nهەواڵ 27, كانونی دووه‌م 2019\nجۆرێکی خۆڕایی لە یاری پەبجی بۆ بەکارهێنەرانی کۆمپیوتەر بەردەستکرا\nبێگومان زۆرینەمان یاری پەبجیمان کردووە یاخود گوێبیستی بووین و دەزانین بۆ کارپێکردنی لەسەر کۆمپیوتەرەکان پێویستە خاوەن کۆمپیوتەرێکی خێرا و ئاست بەرز بین، بێگومان قورس بوونی یاریەکە لە ڕووی تایبەتمەندیەوە وایکردووە زۆرێک لە بەکارهێنەران نەتوانن ئەم یاریە ئەنجام بدەن لەسەر کۆمپیوتەرەکانیان، بەڵام وا دیارە لە داهاتوویەکی نزیکدا ئەمە گۆڕانکاری بەسەردا دێت چونکە لە ماوەی ڕابردوودا گەشەپێدەری پەبجی جۆرێکی مامناوەند و بە خۆڕایی بەردەست کردووە لە یاریەکە بۆ بەکارهێنەرانی کۆمپیوتەر.\nبێگومان بەم هەواڵە زۆرێک لە گەیمەران و ئاشقانی ئەم یاریە دڵخۆش دەبن بەڵام بەداخەوە یاریەکە هەرچەندە خۆڕاییە و لە پڕۆسەی تاقیکردنەوەشدایە لە ئێستادا تەنها بەردەستە بۆ ئەو کەسانەی لە وڵاتی تایلەند نیشتەجێن، بە واتای ئەوەی ئەگەر لە وڵاتی تایلەند نەبیت ناتوانیت ئەم جۆرە خۆڕاییەی یاریەکە تاقیبکەیتەوە، بەڵام وا بڕیارە لە داهاتوویەکی نزیکدا یاریەکە بۆ ناوچەی زیاتر بەردەست بکرێت هەتاوەکو زۆرترین بەکارهێنەر بتوانن یاریەکە تاقیبکەنەوە.\nهەروەها جێگای ئاماژە پێدانە یاریەکە هەردوو نەخشەی Miramar و Erangelـی تێدا بەردەستکراوە لەگەڵ ئەوەشدا دۆخی ڕاهێنانیشی بۆ زیاد کراوە، هەروەها بۆ کارکردنی ئەم یاریە لەسەر کۆمپیوتەرەکەت پێویستە پڕۆسێسەری کۆمپیوتەرەکەت لە جۆری Intel Core i3 بێت لەگەڵ ڕامێک بە قەبارەی 4 گێگابایت و پڕۆسێسەرێکی گرافیکی لە جۆری Intel HD Graphics 4000، هەروەها بەلایەنی کەمەوە ڕێژەی 4 گێگابایت لە بیرگەی ناوەکی کۆمپیوتەرەکەت بەردەست بێت.\nتاگەکان Pubg Lite


سەد واژۆی دەستخۆشی لە ڕووحانی چیمان پێ دەڵێ؟ | Roji Kurd ڕۆژی کورد\nماڵەوە ھەواڵ سەد واژۆی دەستخۆشی لە ڕووحانی چیمان پێ دەڵێ؟\nسەد واژۆی دەستخۆشی لە ڕووحانی چیمان پێ دەڵێ؟\nنووسینی: هەڵمەت مەعرووفی\nڕووحانی لە حاڵێکدا سەفەری بەرەو مهاباد و ورمێ کرد کە ساڵرۆژی گرتنی کوێرانە و دواتر لە سێدارەدان و گۆڕ غەریب کردنی ٥٩ لاوی مهاباد بوو، لە هەمان کاتدا ماوەیەکی بەرچاوە مانۆڕە سەربازییەکان کە تێیاندا دووژمنی فەڕزی کوردێکە بە جلی تەواو کوردییەوە، لە هەمان کاتدا بە دژی حیزبی دێموکرات کتێب دەنووسرێ و بە دژی کورد و دێموکرات شەونامە بڵاو دەبێتەوە و هەڕەشە لە مەڕدارەکان دەکرێ کە نەکا نانێک بدەن بە پێشمەرگە و لە کرماشان بە ئاشکرا فەرمانی تەقە لە کۆڵبەران دەکرێ و لە کوردستان ئاماری خۆکوشتن و خۆسووتاندنەکان، ڕۆژ بە ڕۆژ زیاتر دەبێ و سنوورەکانیش کە دیارە چی دەبێ و چۆن دادەخرێن و چۆنیش وڵامی خەباتی مەدەنی دەدرێتەوە و کوردەکان (کە سەر بە ڕەژیمیشن) هەمان ئەوانەی کە پێیان دەکوترێ نوخبەی ئوستان، چۆن بە بیانووی نەبوونی جێگا و ڕێگا لە زیارەتی سەرۆک کۆمارەکەیان بێبەش دەبن، ئەوە جیا لە دۆخی زیندانیانی سیاسیی و دۆخی کەبوودوەند و ئەفشین سۆهرابزادە و دەست بەسەر کردنی لاوانی کوردە لە جوانڕۆ و بانە و شارەکانی تر.\nبۆ ئەو سەفەرە دوو جۆر هەڵسەنگاندن کرا، هەندێ لایەن بەرزیان نرخاند و هەندێ لایەن شیکارییەکی تریان بۆ قسەکانی ڕووحانی کرد. دەستەی دووهەم لایان وایە کە ڕووحانی چەند پەیامی لەو سەفەرەی خۆی دا کە بە کورتی دەکرێ ئاوا باسیان بکەین:\n١- ورمێ شاری ئازەریان و مهاباد شاری کوردانە (یاشاسن بۆ ورمێ و بژی بۆ مهاباد)\n٢- کۆماری ئیسلامی پشتیوانی لە هەولێر کردووە و بۆیەش دەبێ مهابادی مەمنوون بن (لێرەشدا ئەوە دەردەکەوێ کە کۆماری ئیسلامی بە یەک چاو، چاو لە کورد دەکات و بە هەمان شێوە کە دژی مافی چارەی خۆ نووسینی کوردی باشوورە بە هەمان شێوەش هەر جۆرە جووڵەیەکی مافخوازی لە کوردستانی ڕۆژهەڵات سەرکووت دەکات).\n٣- ڕووحانی بە هەندێ قسە کە بەڵێنی ٣٧ ساڵەی کۆماری ئیسلامین و بە گەورە کردنەوەی هەندێ هەنگاوی وەک بوونی تەنیا دوو وانە لە پەرتووکی پۆلێکی خوێندن (لە ناوەندی) و بوارێکی خوێندن لە زانکۆی سنە و زانکۆی ئازادی مهاباد، هەموو کێشەکانی کوردی بە چارەسەر کراو لە قەڵەم دا.\n٤- ڕووحانی و ڕژیمی ئیسلامیی ئێران تێدەکۆشن و هەوڵیان ئەوەیە، پرسی کورد بە پرسی سووننە بوونەوە لێک ببەستنەوە و هەر بۆیەش بوونی نوێنەرێکی کوردی دەوڵەت لە پارلمانەکەیدا بە پیدانی پۆستێک بە سووننەکان لە قەڵەم دەدەن.\nلایەنی دووهەمیش ئاوا دەفکرن:\n١- پرسی کورد لە ئیران لە سەردەمی ڕووحانیدا یەکجار باش چۆتە پێش و ئەوە پرسی زمانی کوردی چارەسەر بووە.\n٢- ڕووحانی پیاوی قسە و کردەوەیە و دەکرێ بە قسەکانی دڵخۆش بین.\n٣- سەفەرەکەی پڕ خێر و بەرەکەت بوو و مایەی شانازییە و بۆیەش دەبێ بەردەوام بین لە خەبات لە چوارچێوەی سیستەمدا.\nتاقمی دووهەم لە دوای سەفەرەکە کە بە پڕ لە خێر و بەرەکەتی وەسف دەکەن، نامەیەکیان نووسیوە و لە ماڵپەڕی هاژەدا بڵاویان کردۆتەوە و بە ناساندنی خۆیان بە چالاکی مەدەنی و بواری جیاواز (؟؟!!)، دەست خۆشی لە ڕووحانی دەکەن و سپاسی دەکەن و هیوا دەخوازن لە پارێزگای ئازەربایجانی ڕۆژئاوا (!!!؟؟؟؟) پۆستەکان بە شێوەیەکی بەرانبەر دابەش بکرێن کە وەک دیارە خۆشیان بڕوایان بەوە هەیە کە کورد پسپۆڕی کەمە بۆیە هیوا دەخوازن ئەوە نەکرێتە بیانوو.\nناوی واژۆکەران چیمان پێ دەڵێ؟\nئەوەی کە لە ناوی واژۆکەرانی ئەو نامەیە دەردەکەوێ لە ڕوانگەی منەوە لە دوو خاڵدا کۆ دەکرێتەوە:\n١- ئیخوانەکان و بە قەولی خۆیان (میی – مەزهەبییەکان) لە ئێستادا زیاترین هەوڵیان ئەوەیە پرسی کورد بە ناوی خۆیان تەواو بکەن و خۆیان لە چوارچیوەی ڕژیمدا بکەن بە نوێنەری کورد، ئەوانە کە بە خۆیان دەڵێن ڕیفۆرمیست و چالاکی مەدەنی، زۆربەیان ناوێکی ناسراویش نین و زۆربەشیان چالاکییەکان و نووسراوەکانیان دیارە کە لە کوێ و لە چوارچیوەی کام بازنەدا دەخولێتەوە، بازنەی دژایەتیی خەباتی چەکداری و بە لە ناوچوو و لاواز لە قەڵەم دانی حیزبەکان و بە هەشت نۆ دە نەفەر زانین و ناساندنیان.\n٢- ئەو کەسانە تا سەر ئێسقان بە ڕژیم وەفادارن و لە هەر حاڵەتێکدا بە ڕژیم وەفادار دەمێننەوە، چ لە کاتی خۆ بەربژێر کردن بۆ هەڵبژاردندا، متمانەیان پێ نەبەخشرێت و چ بە بیانوو و ناوی چالاکیی مەدەنی دەست بەسەر بکرێن و یەک دوو مانگیش بچنە بەندیخانە. واتای ئەو خاڵەش ئەوەیە کە ئەوان بەرنامەرێژی درێژخایەنیان بۆ خۆیان و بەرژەوەندیی تاکەکەسییان هەیە، هەر ئەوانەش بە هەندێ چالاکیی ژینگەپارێزی و نووسینی بە ڕواڵەت کوردانە و لە ناوەرۆکدا دژە کوردی و دژ بە مافی چارەی خۆ نووسین، گومان دەخەنە سەر هەر جۆرە چالاکییەکی مەدەنیی ئاشکرا لە ناوخۆ.\nقسە و واژۆکانی ئەو کەسانە و دەست خۆشیان لە ڕووحانی و دەوڵەتەکەی و ڕژیمەکەی لە کاتێکدایە کە هەر ٤ مانگ لەوەی پێش هەر هەموویان متمانەیان پێ نەبەخشرا ببنە بەربژێری ئەو خەڵکە (بەڕواڵەت) و بە ناشیاو و متمانەپێنەکراو لە قەڵەم دران و نووسەری ئەو دێڕانە ئەو کات لە فەیسبووکی کەسیی خۆیدا نووسی : ئەوان کالانێکن کە لە ئێستادا بە سەرنجدان بە دۆخی جیهان و پێگەی ئێران، ڕژیم کاری پێیان نییە و بۆی هەیە لە داهاتوودا و ل ەهەڵبژاردنی تردا کاری پێیان بێتەوە و جارێکی تر کەمێ ڕەنگ و ڕۆنیان لێ بدات و ژەنگەکەیان لەسەر ڕاماڵێ) کە لێرەدا باش دەردەکەوێ ئەوان ئەو ئیستعداد و لێهاتووییەیان هەیە.\nخاڵێکی جێگای ئاماژە:\nخاڵێکی جێگای ئاماژە ئەوەیە کە ئەو تاقمە لە ئیستادا لەگەڵ هەندێ لایەنی کوردی و هەندێ بەرە و تاک کە تا ئێستاش ناسنەی خۆیان بۆ دیاری نەکراوە و نازاندرێ بە درووستی لە کام بەرەی کوردیدا جێ بدرێن و پێناسە بکرێن، هاوپەیمان و هاوقسەن.\nهەڵبەت هاوسەنگەر و اوقسە بوونی ئەو د وولایەنە ناگەرێتەوە سەر ئەوەی کە ئەو دوویە بۆ هەمێشە دەتوانن لە یەک بەرەدا بمێننەوە بەڵکوو بە گچکەترین وەرسووڕان لە لایەنی کوردیی ئۆپۆزیسیۆن و گەڕانەوەی بۆ خاڵی سەرەتای خۆی و هەڵگرتنەوەی درووشمی ڕووخانی ڕژیم، ئەو برایەتییە دەبێتە دوژمنایەتی و جێگای ماچ بە پاچ، پڕ دەکرێتەوە.\nئەوەی لێرەدا دەچتە ژێر پرسیار، لە ڕاستیدا هەڵویستی تاک و ڕووناکبیری سەر بەو حیزبانەیە کە پێویستە لەبری ڕێڕەویی تەواو و بێ پرسینەوە و پێچانەوە لە حیزبەکەی (ئەویش تەنیا لە دژی لایەنی تر)، دەست بکا بە وەرد دانەوەی خۆی و خەباتەکەی و لە ئەنجامدا ئەگەر گەیشتە ئەو ڕایە کە سەنگەرەکان تێکەڵ بوون و سنووری نیوان کوردایەتی و گورزایەتی تێکچووە، خۆی و لایەنی خۆی وەئاگا بێنێ و ئەو سنووارەن پڕڕەنگ بکەنەوە.\nلە ئێستادا خەباتی کورد لە کوردستانی خۆرهەڵات تووشی چەند ئاڵۆزی بووە کو دەکرێ بەو شێوەی خوارەوە ئاماژەیان پێ بکرێت:\n١- بوونی حیزبەکان بە لق و پۆپی ئەم و ئەو و دابەشبوون بەسەر دوو بەرەی باكوور و باشووردا لە ئەمە لە لایەنگران و ئەندامانی حیزبەکاندا بە دی دەکرێت (ئەوە تەیفێکە کە بە ڕای من لە ١٠ تا ١٠٠ دەکرێ جێگا بگرن و دانێشن)، ئەوەش وای کردووە کە تەنانەت هەندێ تیۆریسیەنی حیزبەکانیش بەر لەوەی سەر بەو حیزبە ڕۆژهەڵاتییە بن، سەر بە حیزبێکی باشووری یان باکووری بن و بەرژەوەندیی مادی و کەسیشیان لەوێ دابین بکرێ و ئەوەش بە جۆرێک لە جۆرەکان دەکرێ گریمانەی بوون بە پاشکۆبوون بەهێزتر بکات یان لە ئێستادا کە کەسانی سیاسی لە کوردستانی باشوور تووشی داوی سەیر و سەمەرەی وەک دانی پارە بۆ نیشتەجێ ىوونیان و هەندێ پرسی تر دەبنەوە، کەسانی تیۆریسیەن یان تەنانەت مێژووزانێش، بە ئاسانی و بە ناوی سەفەر بۆ لالەش و کوێ و کوێ، دەستەمۆی حیزبایەتی دەکرێن.\n٢- چالاکانی مەدەنیی ناوخۆ (ئەوانەی بە ئاشکرا دەست لە سیاسەت وەردەدەن و مەترسی و ئەگەری گیرانیشیان لەسەر نیە و زۆربەشیان ماڵپەڕ و ڕۆژنامەیان لەبەر دەستە) و زۆربەی هەرە زۆریشیان ئیخوانین و خۆ بە میللی – مەزهەبی، پێناسە دەکەن، بوونە مەترسیی سەرەکی لەسەر خەبات و داهاتووی کوردستانی خۆرهەڵات و بە چڕی خەریکی دابین کردنی بەرژەوەندییەکانی خۆیانن (هەروەک بۆ ڕووحانێشیان نووسیوە ئێمە چالاکی جۆراوجۆرین ونەکا بڵێی پسپۆڕمان نیە، ئەوەتا ئێمە هەین و ئەگەر پۆستەکان دابەش دەکەی، ئێمەت لەبیر نەچێ) و لەو لاشەوە خەریکی بەلاڕێدا بردنی خەبات لە نەتەوەخوازیی و ڕووخاندنی ڕژیمن بەرەو چەوسانەوە لە چوارچێوەی ڕژیم و لە مافی چارەی خۆنووسین بەرەو ڕازی بوون بە یاسای کۆماری ئیسلامی و ماددەی ١٥ و ١٩ و قیرکرانی جادە و ڕێگاو بان و هیچ خەمێکیان نیە بۆ دەست بەسەر بوونی ڕۆڵەکانی ئەو وڵاتە و سووتانی دارستانەکانی و داخرانی سنوور و کوژرانی کۆڵبەرەکانی و ….تاد.\n٣- ئەو دوو هۆکارەی سەرەوە و بەتایبەت زەق بوونەوەی هەر دوو خاڵ، وای کردووە خەڵک ڕۆژ بە ڕۆژ پەسیوتر بێ و بە هەر هەموویانەوە لە ماوەی ١ ساڵ دا و بە سەرکوتی لە رادەبەدەر و چەواشەکاریی لە ڕادەبەدەر، خەڵک وەک کەو، سەر لە ژێر بەفر بنێ و ئامادەی نرخدان نەبێت.\nتەنیا ڕێگاچارمان لەوە زیاتر نیە: دەبێ سەربەخۆ بین، هەستینەوە و بەرەو بەرزایی بفڕین، یەکگرتوویی ئەو حیزبانەی کە هێشتا مەیلی خەباتیان تێدا بەدی دەکرێ و بڕوایان بە مافی کورد لە چوارچیوەیەک جیا لە چوارچیوەی پان ئیرانیزمە و ئەگەر بکرێ دان و ستان لەگەڵ ئەو لایەنانەی کە لە ڕێچکەی سەرەکی خۆیان لایان داوە و ڕێبازیان بزر کردووە و گێڕانەوەیان بۆ سەر ڕێچکەی درووست و شیاوی خەبات.\nبابەتی پێشووکۆڕێک لە پاریس بۆ دوو نووسەری کتێبی ” “شارلی هێبدۆ، له پاریس چی روویدا؟”، پێکهات\nبابەتی دواتر٦ زیندانیی کورد ماوەی ١٢٢ ساله لە زیندانی ڕژیمی ئێراندان


خولی پلە یەکی دێنمارک - ئارهوس vs سۆندێریسک - Soccer - Yariga - Results, fixtures, tables and statistics\nنۆرچیلاند vs. هیورین ڕاندێرز vs. ئۆدێنسێ هۆبرۆ vs. بروندبای کۆبێنهاڤن vs. ئالبۆرگ ڤایل vs. ئارهوس ئارهوس vs. سۆندێریسک ئێسبێرگ vs. ڕاندێرز ڤایل vs. میدتیلاند هۆرسێنس vs. هۆبرۆ ئۆدێنسێ vs. کۆبێنهاڤن\nئارهوس vs سۆندێریسک 1-0\nخولی پلە یەکی دێنمارک\nئێن ئاڕ جی ئای پارک (Århus)\nM. Bundu (G) 34' (دروستکرا لە لایەن: B. Blume)\nM. Kristoffersen (DNK)\nL. Hummelgaard (DNK)\nV. Skytte (DNK)\nD. Mikanović (HRV)\nS. Gartenmann (DNK)\n'85 بۆ A. Egholm\nM. Pedersen (DNK)\nN. Backman (SWE)\nK. Luijckx (NLD)\nB. Sverrisson (ISL)\nJ. Ankersen (DNK)\nC. Jakobsen (DNK)\nموستەفا ئەمینی (AUS)\nM. Lieder (NLD)\nJ. Stage (DNK)\nJ. Absalonsen (DNK)\nA. Guira (BFA)\nN. Marfelt (DNK)\n'54 بۆ S. Frederiksen\nM. Bundu (SLE)\n'61 بۆ K. Junker\nN. Zimling (DNK)\n'75 بۆ E. Jonsson\nM. Hvilsom (DNK)\nسێباستیان میێڵیتز (DEU)\nB. Blume (DNK)\n'74 بۆ M. Spelmann\nM. Rømer (DNK)\nL. Fernandes (DNK)\nت. سانا (SWE)\nJ. Simonsen (DNK)\nA. Riel (DNK)\nV. Ekani (CMR)\nW. Tchuameni (CMR)\nD. Thøgersen (DNK)\nM. Larsen (DNK)\nS. Frederiksen (DNK)\n'54 بۆ N. Marfelt\nK. Junker (DNK)\n'61 بۆ M. Bundu\nM. Spelmann (DNK)\n'74 بۆ B. Blume\nE. Jonsson (ISL)\n'75 بۆ N. Zimling\nA. Egholm (DNK)\n'85 بۆ S. Gartenmann\nP. Enevoldsen (DNK)\nD. Nielsen (DNK)\nC. Nørgaard (DNK)\n26 A. Jovanović گ\n6 B. Sverrisson\n8 موستەفا ئەمینی\n17 A. Guira 80'\n19 M. Bundu 34'\n29 B. Blume\nڕاهێنەر: D. Nielsen\n28 سێباستیان میێڵیتز گ\n2 S. Gartenmann 7'\n3 M. Pedersen\n5 K. Luijckx 48'\n8 C. Jakobsen\n10 M. Lieder 90'\n15 J. Absalonsen 90+5'\n25 N. Zimling\n27 M. Hvilsom\n30 M. Rømer 85'\nڕاهێنەر: C. Nørgaard\n1 Óscar Whalley گ\n9 K. Junker بۆ M. Bundu 61'\n10 M. Spelmann بۆ B. Blume 74'\n11 ت. سانا\n33 D. Thøgersen\n44 M. Larsen\n1 L. Fernandes گ\n6 E. Jonsson بۆ N. Zimling 75'\n11 S. Frederiksen بۆ N. Marfelt 54'\n12 A. Egholm بۆ S. Gartenmann 85'\n21 J. Simonsen\n29 V. Ekani\n01/04/19 SUP ئارهوس 2 - 2 ڤایل بینینی ڕووداوەکان زانیاری زیاتر لەسەر ئەم یارییە\n05/04/19 SUP هۆرسێنس 0 - 3 ئارهوس بینینی ڕووداوەکان زانیاری زیاتر لەسەر ئەم یارییە\n15/04/19 SUP سۆندێریسک 0 - 1 ئارهوس بینینی ڕووداوەکان زانیاری زیاتر لەسەر ئەم یارییە\n18/04/19 SUP ئارهوس 2 - 1 سۆندێریسک بینینی ڕووداوەکان زانیاری زیاتر لەسەر ئەم یارییە\n21/04/19 SUP ڤایل 2 - 4 ئارهوس بینینی ڕووداوەکان زانیاری زیاتر لەسەر ئەم یارییە\n28/04/19 SUP ئارهوس 3 - 1 هۆرسێنس بینینی ڕووداوەکان زانیاری زیاتر لەسەر ئەم یارییە\n05/05/19 SUP ئالبۆرگ 0 - 1 ئارهوس بینینی ڕووداوەکان زانیاری زیاتر لەسەر ئەم یارییە\n12/05/19 SUP ئارهوس 2 - 0 ئالبۆرگ بینینی ڕووداوەکان زانیاری زیاتر لەسەر ئەم یارییە\n18/05/19 SUP ڕاندێرز 2 - 1 ئارهوس بینینی ڕووداوەکان زانیاری زیاتر لەسەر ئەم یارییە\n26/05/19 SUP ئارهوس 18 : 00 ڕاندێرز زانیاری زیاتر لەسەر ئەم یارییە\n07/04/19 SUP ڤایل 4 - 1 سۆندێریسک بینینی ڕووداوەکان زانیاری زیاتر لەسەر ئەم یارییە\n21/04/19 SUP هۆرسێنس 0 - 1 سۆندێریسک بینینی ڕووداوەکان زانیاری زیاتر لەسەر ئەم یارییە\n28/04/19 SUP سۆندێریسک 4 - 1 ڤایل بینینی ڕووداوەکان زانیاری زیاتر لەسەر ئەم یارییە\n05/05/19 SUP سۆندێریسک 1 - 1 ڕاندێرز بینینی ڕووداوەکان زانیاری زیاتر لەسەر ئەم یارییە\n12/05/19 SUP ڕاندێرز 4 - 3 سۆندێریسک بینینی ڕووداوەکان زانیاری زیاتر لەسەر ئەم یارییە\n18/06/19 CLF سۆندێریسک 17 : 00 ڤایل زانیاری زیاتر لەسەر ئەم یارییە\n28/06/19 CLF ئۆدێنسێ 14 : 00 سۆندێریسک زانیاری زیاتر لەسەر ئەم یارییە\n06/07/19 CLF سۆندێریسک 14 : 00 Weiche Flensburg زانیاری زیاتر لەسەر ئەم یارییە\n1 کۆبێنهاڤن 26 +42 61\n2 میدتیلاند 26 +36 60\n3 ئۆدێنسێ 26 +4 42\n4 بروندبای 26 +4 38\n5 ئێسبێرگ 26 -3 38\n6 نۆرچیلاند 26 +3 36\n7 ئالبۆرگ 26 +3 36\n8 ڕاندێرز 26 -5 34\n9 ئارهوس 26 -3 31\n10 هۆرسێنس 26 -14 31\n11 سۆندێریسک 26 -7 28\n12 هیورین 26 -17 22\n13 هۆبرۆ 26 -23 21\n14 ڤایل 26 -20 20\nئێن ئاڕ جی ئای پارک